
Mélyen tisztelt föntartó testületek ! Tekintetes jogakadémiai tanács ! 
Nagyérdemű közönség ! 



Amidőn ezelőtt egy évvel, az akadémiai tanév hasonló ünnepé- 
lyes megnyitása alkalmával e helyen, mint az intézet megválasztott 
tanára első izben megjelenhetni szerencsés valék : volt alkalmam 
beköszöntő beszédemben kifejezést adhatni egyrészt azon 
szubjektiv érzelmeknek, amelyek engem akkor e helyen természet- 
szerűleg eltöltöttek, s volt alkalmam ezen szubjektiv érzelmekből 
kifolyólag a leghálásabb köszönetet fejezni ki a Nagytiszteletű és 
Tekintetes reform, egyháztanácsnak tanárrá történt elválasztatá- 
somért; volt alkalmam másrészt körvonalazni azon objektiv állás- 
pontot, amelyet tanszékemmel szemben elfoglalni kivántam, s volt 
alkalmam megjelölhetni azon irányt és fölfogást, amelyet előadásaim 
folyamán majdan követni jónak, helyesnek véltem. 

Ezúttal tehát fölmentve érezhetem magamat az akkor mon- 
dottak ismétlésétől, és egy ősi szép szokásnak hódolva — amelynek 
fontosságát méltatni azonban nem feladatom — azonnal rátérhetek 
székfoglaló értekezésem megtartására. 

Értekezésem tárgya leend: »A végrehajtó hatalom 
viszonya a törvényhozó hatalomhoz.* És pedig azon- 
nal jelezni kivánom azt a szempontot is, amelyből kiindulva, a vá- 
lasztott thémát fejtegetni szándékom van. Főként arra a fontos 
kérdésre akarok ugyanis ez alkalommal megfelelni, ha vájjon a 

végrehajtó hatalom alá van-e rendelve a tör- 
vényhozó hatalomnak, vagy nincs? Mert ha e kér- 
désre kimeritőleg megfeleltem, kimerítettem magát a tárgyat is, 
teljesen megvilágítottam magát a viszonyt is, amely a törvényhozó 
és végrehajtó hatalom között egyáltalában létezik. 

És a feltett kérdésre a feleletet általánosságban már 
most megadva, jelezhetem azt is, hogy a két hatalmi kör természe- 
tének helyes fölfogása szerint a végrehajtó hatalom a törvényhozó 
hatalomnak nincs alárendelve; illetőleg a végrehajtó hatalom a 
törvényhozó hatalommal szemben nem alárendelt (szubordinált), 
hanem mellérendelt (koordinált) hatalom. 

Tárgyamat tehát ebben az irányban fogom traktálni s a tudo- 
mányos bizonyitékokat ezen álláspont helyességének igazolására 
csoportosítani. 

Nagyon természetes, hogy amidőn a végrehajtó hatalom viszo- 
nyát a törvényhozó hatalomhoz vizsgálni akarom, ezt sikerrel és 
czélomnak megfelslőleg csak a parlamentáris alkotmány s illetve 
kormányrendszer alapján tehetem; mert hiszen jól tudjuk, hogy 
abszolutisztikus államokban úgy a törvényhozó, mint a végrehajtó 
hatalom a fejedelem korlátlan akaratában bírja forrását, ott tehát 
az alá- vagy mellérendeltség dístinkczióiról szó sem lehet. 

Igaz ugyan, hogy a végrehajtó hatalomnak a törvényhozó 
hatalomhoz való viszonyát tekintve, parlamentáris alkotmánynyal 
bíró államok között is lényeges különbséget állapit meg az a körül- 
löény, ha vájjon monarchikus, vagy republikánus alapokon nyug- 
szik-e maga az alkotmány és a parlamentáris kormányrendszer, — én 
azonban a nevezett két hatalom viszonyát csak a monarchikus állam- 
forma alkotmányos keretén belől fogom vizsgálat alá venni, egyrészt 
azért, mert egy tanári székfoglaló értekezés korlátolt terjedelme a 
szélesebb alapra helyezkedést alig engedi meg; másrészt és különö- 
sen pedig azért, mert a mi hazai parlamentáris alkotmányunk is 
monarchikus alapokon nyugodván : nekem, mint a magyar köz- 
igazgatási jog tanárának mindenekfölött a magyar és illetve a mo- 
narchikus elv által szabályozott végrehajtó és törvényhozó hatalom 
közötti víszolay ismerete és ismertetése képezi feladatomat ; kiter- 
jeszkedvéö e mellett lehetőleg más, szintén monarchikus alkotmány- 
nyal bíró államoknak, főképen pedig Angliának, mint a magyar 
alkotmánynyal legrokonabb természetű alkotmánynyal bíró ország- 
aak idevágó viszonyaira is. 

Megadván ezekben értekezésemnek rövid átnézetét, — áttér- 
hetek immár magának a tárgynak fejtegetésére. 

A végrehajtó és törvényhozó hatalom közötti viszony ismer- 
tethetése nagyon természetesen feltételezi e két hatalom fogalmá- 
nak, birtokosának és természetének ismeretét. Mert ha e hárommal 
tisztában vagyunk, önként megnyilatkozik előttttnk a két hatalom kö- 
zötti viszony is. Alkotmányos államokban — amint tudjuk — az egy- 
séges állami főhatalom három főirányban nyilatkozik. Megkülönböz- 
tetünk ugyanis : a) törvényhozó, b) végrehajtó és c) birói hatalmat. 

Nekünk csak a két előbbivel lévén eminenter dolgunk : csak e 
kettőnek fogalom-meghatározását szükségeljük. 

A törvényhozó hatalom — a legrövidebb s szerintem 
a leg is korrektebb meghatározás szerint — az állami főha- 
talom azon tevékenységi köre, amely az állami 
akaratot létrehozza és külső kifejezésre juttatja. 

Ezzel szemben a végrehajtó hatalom az állami 
főhatalom azon tevékenységi köre, amely az ál- 
lami akaratot tény legesiti, életbelépteti, fo- 
ganatosítja. 

Amaz tehát az állami akaratot úgyszólván elméletileg, 
ez pedig gyakorlatilag juttatja kifejezésre. A törvényhozó 
hatalom az állami akarat összesége theoriában; a végrehajtó 
hatalom az állami akarat összesége praxisban. Amaz, t. i. a 
törvényhozó hatalom, az alkotmányjognak; emez, t. i. a 
végrehajtó hatalom, a közigazgatási jognak képezi tár- 
gyát. Az alkotmány-jogtan megismerteti e szerint a törvényhozó 
hatalom szerveit és ezen szervek cselekvési szabályait ; a közigaz- 
gatási jogtan pedig megismerteti a végrehajtó hatalom szerveit és 
ezen szervek cselekvési szabályait; úgy hogy egy világos, tiszta, 
könnyen érthető, mindenekfölött rövid és mégis kimerítő defini- 
czióval élve, az alkotmány- jogtan a törvényhozó ha- 
talom cselekvési szabályainak; viszont a közigaz- 
gatási jogtan a v égrehajtó hatalom cselekvési 
szabályainak tudománya. 

És én azt hiszem, . hogy ezen fogalom-meghatározásom — ha 
nem is arrogálja magának a tökéletesség csalhatatlanságát — a 
tudomány kritikáját bátran kiállhatja, s az az egy előnye min- 
denesetre megvan a többi komplikált definicziók fölött, hogy rövid 
és világos. 

Szóljunk most már — feladatunkhoz mért hasonló rövidség- 
gel — a szóban forgó két hatalmi kör birtokosáról. 

A törvényhozó hatalom birtokosa Magyarországon az alkotmá- 
nyos úton egybesereglett országgyűlés, illetve annak két háza, és a 
koronás király; meg levén irva az 1791. 12. t. cz.-ben, miszerint: 
»Leges ferendi, abrogandi, interpretandi Potestatem in Regno hoc 
Hungáriáé, Partibusque adnexis, legitimé coronato principi et stati- 
bus ac ordinibus regni ad comitia legitimé confluentibus, c o m - 
munem esse, nec extra illa exerceri posse.« Azaz: »Ma- 
gyarországon és hozzá tartozó részeiben a törvények alkotásának, 
magyarázásának és megszüntetésének joga a törvényesen megko- 
ronázott király és az országgyűlésre törvényesen összesereglő ka- 
roknak és rendeknek közös joga s országgyűlésen kivül nem gya- 
korolható.* 

E szerint tehát a törvényhozó hatalmat a király és az ország- 
gyűlés közösen gyakorolják, s törvénynyé csak azon állami aka- 
rat lehet, amelyhez mind a két faktor alkotmányos beleegyezését 
adta. Más szóval : a törvényhozó hatalom közös birtokosai a király 
és az országgyűlés. 

A végrehajtó hatalom birtokosára vonatkozólag pedig azt 
mondja az 1791. 12. t. ez.: »executiva potestas, nonnisi in sensu 
legum, per regiam majestatem exercebitur.« Vagyis: »a végrehajtó 
hatalmat a törvények értelmében a király gyakorolja.« Más szóval : 
a végrehajtó hatalom birtokosa a király. 

Ugyanily értelemben nyilatkoznak az 1848-iki töi vények is, 
amennyiben az 1848. III. t. ez. 2. 3. és 6. §-aiban határozottan ki van 
mondva, miszerint »a végrehajtó hatalmat a törvények értelmében 
s a törvény és alkotmány ösvényén teljes hatalommal ő felsége 
gyakorolja. « 

Változás csak annyiban történt, hogy az 1848-iki törvény- 
hozás által inaugurált felelős miniszteri kormányrendszemek meg- 
felelőleg ő felsége a végrehajtó hatalmat »a független magyar mi- 
nisztérium által gyakorolja*, és pedig az 1867. 7. t. ez. szerint min- 
dig személyesen. 

Amig tehát alkotmányunk a törvényhozó hatalmat az ország- 
gyűlés (jelenleg főrendiház és képviselőház) és a király közös 
birtokává teszi, — addig a végrehajtó hatalom birtokába egye- 
düli birtokossá a királyt igtatja be. 

Ha a végrehajtó hatalom természetéből kifolyó s alább 

részletesen kifejtendő egyéb bizonyítékokat nem hoznánk is fel, — 
alkotmányunk már ezen intézkedése teljesen kizárja a végrehajtó 
hatalom alárendeltségét a törvényhozó hatalommal szemben. Mert 
ha a végrehajtó hatalomnak is (ennek egészben), a törvényhozó ha- 
talomnak is (ennek részben) birtokosa a király: már a józan ész 
szempontjából is nyilvánvaló az alárendeltség abszurditása; mert 
valaki önönmagának alárendelve nem lehet; és hogy a király, mint 
a végrehajtó hatalom egyedüli birtokosa, ezen minőségében szu- 
bordinálva legyen a törvényhozó hatalomnak, mint amelynek közös 
birtokosa ; vagyis hogy az exekutiv uralkodó alatta álljon a legiszlati v 
uralkodónak : ez az anomália az alkotmányjogtan szempontjából elmé- 
letileg is, gyakorlatilag is megfejthetetlen. És hogy mi vezethetett 
mégis némelyeket az alárendeltség vitatására: alább lesz szeren- 
csém azt is kimutathatni. 

Áttérek most feladatom legfontosabb és tulajdonképeni részére, 
a törvényhozó és végrehajtó hatalom természetének vizs- 
gálására. 

Előre kell azonban bocsátanom, hogy vizsgálni kiválóan csak 
a végrehajtó hatalom természetét fogom, — ennek pozitiv tükrében 
mutatva be a törvényhozó hatalom természetének negativ képét. 
Czélom elérésére ugyanis tökéletesen elegendő tudni azt, hogy mi a 
végrehajtó hatalom, mert ebből tudni fogom azt is, hogy mi n e m a 
törvényhozó hatalom. 

Fentebb azt mondottuk, hogy a törvényhozó hatalom azon tevé- 
kenység, mely az állami akaratot létrehozza és külső kifejezésre 
juttatja. Ezen, a törvényhozó hatalom által létrehozott és bizonyos 
formákba öntött állami akaratot nevezzük azután törvénynek; és 
mivel alkotmányos államokban a valódi állam-akarat mindig ket- 
tős alkat-elemből áll, t. i. a nép-akaratból és a királyi 
akaratból: a törvényhozó hatalom amidőn törvényt alkot , 
tulajdonképen nem tesz egyebet, mint összhangba hozza a 
népakarattal a királyi akaratot, úgy hogy e szerint 
maga a törvény sem más, mint a népakarattal összhangba hozott 
királyi akarat. 

A törvényhozó hatalom ezen feladatával szemben mit tesz a 
végrehajtó hatalom ? Ténylegesiti, foganatosítja, életbelépteti a már 
létrehozott és alkotmányos formákba öntött állami akaratot. És 
pedig eszközli ezt szintén saját önálló akaratából kifolyó ren- 
deletek által. 

Amíg tehát a törvényhozó hatalom önálló akarata törvények- 
be n , ^- a végrehajtó hatalom önálló akarata rendeletekben 
nyer kifejezést ; amaz -— hogy úgy fejezzem ki magamat — az állami 
akarat az elinéletiség, ez a gyakorlatiság stádiumában. 

Évezredeknek kellett azonban lefolyni, amig az emberiség és a 
tudomány a törvény és rendelet fogalmát megkülönböztetni s illetve 
e két nagy jogi kathegoria között a külömbséget meghatározni tudta. 
Pedig az egész államéletben ez a különbség szolgál minden alkot- 
mányosság egyedüli alapjául; és csak ezen különbség gyakorlati 
keresztülvitele által válik lehetségessé valamely államban egyrészt 
az alkotmányszerű igazgatás, másrészt az egészséges törvényhozás. 
A kettőnek összezavarása okvetlenül abszolutizmusra ; a kettőnek 
merev elszigd;elése pedig okvetlenül anarchiára vezet. Ellenben 
az állam valódi szabadságának alapját a törvény- 
hozásnak és végrehajtásnak egymáshoz való helyes 
és szigtírüan jogi alapra fektetett viszonya képezi. ') 

Már az általam most mondottakból is — föltéve, hogy azok he- 
lyesek — kivillan az a jogelv, hogy a végrehajtó hatalom a törvény- 
hozó hatalomnak alárendelve nem lehet. A bizohyitékok az aláb- 
biakban még inkább ki fognak domborodni. 

Nem árt azonban, ha egy rövid pillantást vetünk azon tör- 
téneti folyamatra is, amelyből lassanként önálló fogalmakká és 
jogokká tisztulva, elkülönülten emelkedtek ki a törvény és a rende- 
let, s illetve a törvényhozás és végrehajtás joga és fogalma. 

Eleinte, az államélet primitív alakjában törvény és rendelet az 
államfő személyes akaratában összpontosulnak és fogalmilag össze- 
esnek; vagyis: minden rendelet egyszersmind törvény- 
Énnek következménye — mondja Stein Lőrincz az ő kitűnő »Állam- 
igazgatás« czinaű munkájában — az, hogy a végrehajtó hatalom mint 
együttai törvényhozé hatalom, az egész állaraélet fölött minden 
részeiben uralkodik. És mert ez a hataJom szükségkép személyes : 
asért az egész állam az államfő személyes akaratának van aláren- 
delve; vagyis nem bir szabadsággal. Ezt az állapotot abszolút 
egyeduralomnak nevezzük. Hazája főkép keleten van s általa 
az egyesek szabadságával együtt népek és államok mint összeségek 
pusztulnak el és jutnak tönkre. ^) Szomorú példáját látjuk ennek a 
.mai Törökország sorsában. 

') stein L. „Államigazgatás." IS. 1. 
>) ü. o. 

Az abszolút egyeduralomnak ellentétét azon állam-irányelv 
képezi, amely szerint a végrehajtó hatalom nem bír önállósággal, 
amennyiben a törvényhozás a nép összesége által gyakoroltatván, ez 
még a végrehajtást is magához ragadja. Ebben az állapotban azután 
— éles ellentétben az előbbivel - minden törvény egyút- 
tal rendelet is. Aminek következése az, hogy a végrehajtás 
mire sincs jogositva másra, mint amit a törvény kifejezetten előir, 
és hogy ennélfogva a szabadság meg van ugyan védve, de a valódi 
államélet fejlődése mégis tesped.*) Ezt az állapotot abszolút 
népuralomnak nevezzük s rendesen osztályuralomra szokott 
vezetni. A hatalmasabb osztály elnyomja a gyengébbeket, s ezáltal 
kezdetét veszi az elnyomott osztálynak az uralkodó osztály elleni 
harcza, vagyis a polgárhábortí, s a végeredmény — a történet tanú- 
sága szerint — a szabadságnak ezen harcz által előidézett felbom- 
lása. Az abszolút népuralomnak typusát különösen a régi görögök és 
rómaiaknál találjuk ; az újabb időben pedig Francziaország a nagy 
forradalom korszakában adott rá példát Az osztályharcz tudjuk, 
hogy a rómaiaknak Augusztust, a francziáknak I. Napóleont adott, 
de a szabadságnak itt is, ott is megásta sirját. 

Annyi bizonyos, hogy az abszolút népuralom megteremti és 
megteremte a törvény fogalmát és a törvényhozás jogát , de egyúttal 
elenyészteti a szabad végrehajtásét, amennyiben a végrehajtó hatal- 
mat teljesen alárendeli a törvényhozó hatalomnak s ezáltal lehetet- 
lenné teszi az egészséges államigazgatást. 

Stein Lőrincz szerint legelsőbben a keresztény germánvilág 
kísérté meg elkülöniteni a törvényhozást a végrehajtástól és megál- 
lapítani a törvény, mint népakarat; valamint a rendelet, mint királyi 
akarat fogalmát. De még ez a világ sem képes évszázadokon keresz- 
tül az államfő fogalmát és jogát az államfővel szemben is önállóan 
létező hatalom fogalmától és jogától megkülönböztetni s különösen 
a felelőtlenség elve akadályozta és tette lehetetlenné a törvény és 
rendetet között fenforgö viszony fölötti eszmék tisztulását. Csak az 
állampolgárság és jogegyenlőség eszméinek kifejlődésével egyide- 
jűleg, a modern jogállamban jut érvényre az elkülönítés. Csak itt 
fejlődik ki — mondja Stein — a törvényhozó hatalom önállósága 
a kamarákban és a végrehajtó hatalom önállósága a minisz- 
tériumokban. 

És amidőn konstatálja Stein a törvényhozó hatalom önálló- 

') Stein „ÁUamigazgatás.'* 

Ság át a kamarákban, valamint a végrehajtó hatalom önálló- 
ságát a minisztériumokban: ezzel egyszersmind hatalmas argu- 
mentumot szolgáltat azon jogelv igazságához, amely szerint a végre- 
hajtó hatalom a törvényhozó hatalomnak egészséges viszonyok között 
alárendelve nem lehet. Ezt az elvet egyébként kifejezi Stein már a 
végrehajtó hatalom fogalmának megállapitásánál, amely szerinte »az 
államnak önállóan nyilvánuló, saját szervezettel és saját 
joggal biró azon tevékenysége, amelynek tartalmát az igazgatás 
képezi. « 

Visszatérve most már a végrehajtó hatalom természetének 
további vizsgálatához, — a végrehajtó hatalom azon jogában, amely 
szerint az az állami akaratot ténylegesiti : szerintem kettős jogosít- 
vány foglaltatik ; egyrészt ugyanis a törvények végrehaj- 
tására, másrészt azállamczélok megvalósitására 
irányuló jogositvány. Első pillanatra talán anomáliának látszik, a 
kettő között, t. i. a törvények végrehajtása és az államczélok meg- 
valósitása között ktilömbséget tenni ; mert hiszen — mondhatják 
némelyek — az államczélok megvalósitása épen a törvények végre- 
hajtása által eszközöltetik. Az anomália azonban valósággal csak 
látszólagos. Mert amig egyrészt az államczélok megvalósitására irá- 
nyuló jogositvány tágabb tevékenységi kört ölel fel, amennyiben a 
létező törvények végrehajtási körén túl még azt a jogosítványt is 
magában foglalja, hogy az exekutiva az államczélok előmozdítására 
saját legjobb belátása szerint önállólag oly irányban is tényked- 
hetik, amely irányban a legiszlativa akarata még nem nyilvánult 
vagy nem nyilvánulhatott; addig másrészt magában foglalja azt a 
jogositványt is, amely szerint a végrehajtó hatalom a létező törvé- 
nyeket praetereálhatja, sőt egyenesen negálhatja is, amennyiben vagy 
egyes, már meghozott törvények végrehajtását elhalasztja, vagy 
pedig már életbelépett törvények további foganatosítását felfüg- 
geszti, ha amazoknak momentán végrehajtását, vagy emezek érvé- 
nyének folytatólagosságát az egész országra s illetve az állam czél- 
jaira veszélyeseknek ismeri föl. Más szóval jöhetnek körülmények, 
amidőn a végrehajtó hatalom kettős funkcziója, — amelyek közül 
rendes viszonyok között az egyik (az államczélok előmozditása) 
szükségképeni, természetes folyománya a másiknak (a törvények vég- 
rehajtásának) — eredményeit tekintve nem ugyanazonos, ameny- 
nyiben megtörténhetik, hogy — amint mondám — a végrehajtó ha- 
talom az államczélokat csak akkor mozditja elő, ha bizonyos törvé- 

nyéket vagy nem hajt végre, vagy l)izonyos, már végrehajtás alatt 
levő törvények további hatályát felfüggeszti. 

De mi következik most már a végrehajtó hatalom ezen — 
alább még bővebben is kifejtendő jogosítványából, hogy szükség 
esetén a törvényhozó hatalom akaratát praetereálhatja, sőt negál- 
hatja is ? Következik azon bizonyítás alatt lévő jogelvnek igazsága, 
hogy a végrehajtó hatalom a törvényhozó hatalommal szemben nem 
szubordinált, hanem koordinált, teljesen önállólag működő 
hatalom, amely a törvényhozó hatalom akaratának nem puszta vég- 
rehajtó eszköze, hanem vele együtt az államczélok előmozdítá- 
sának egyenjogú faktora. 

Nehogy azonban a végrehajtó hatalom visszaélhessen fentebbi, 
széleskörű jogosítványával és teljesen illuzóriussá tegye a törvény- 
hozó hatalom minden működését: ennek meggátlására alkotta meg 
a modern államjogi elmélet és gyakorlat a miniszteri felelősség 
elvét s illetve a miniszteri felelős kormányzatot s tette lehetségessé 
az egyedül egészséges és üdvös államigazgatást. 

Ez az elv távolról sem szüntette meg, hanem egyszerűen a 
parlamentáris viszonyokhoz alkalmazta a király azon alkotmány- 
biztositotta jogát, amely szerint a végrehajtó hatalom gyakorlása a 
törvények értelmében őt illeti. Nem detronizálta a minisz- 
teri felelősség elve a fejedelem executiva potestas-át, hanem a fele- 
lőtlen királyi akarat mellé oda ültette a felelős miniszteri akaratot, 
s ezáltal megvalósította az angol alkotmány azon magasztos elvét, 
amely szerint »a király nem tehet rosszat.« Mert alkotmányos állam- 
ban ami rossz történik, azt nem a király, hanem a miniszterei teszik, 
és érte ugyan ők felelősek. így az uralkodó — amint azt a fejedelmi 
fenség nymbusa és a szent korona szeplőtlen fénye parancsolja — 
védve van egyrészt minden igazságtalan rágalmak és megtámadta- 
tások ellen, másrészt a miniszteri felelősség által eleje van véve egy- 
úttal a felelőtlen kormányzásból származni szokott minden jogta- 
lanságoknak és zaklatásoknak. 

Nagyon téves ennélfogva az a felfogás, amely szerint a felelős 
miniszteri kormányzat behozatala óta a király végrehajtó hatalma 
csak névleg létezik, s az nem egyéb törvényes íikcziónál. Ellenkező- 
leg a miniszteri felelősség elvének a végrehajtó hatalom gyakorlá- 
sára való alkalmazása — amint már az imént érintettem — csak 
a jó kormányzás biztosítására s a polgárok szabadságának védel- 
mére, nem pedig a királyi exekutiva semmivé tételére czéloz. Mert 

a gyakorlatban úgy áll a dolog, hogy a fejedelemnek mindazon ttgyekre 
nézve, amelyeket miniszterei szentesités végett elébe terjesztenek, 
teljes szabadságában áll megfontolási és elhatározási jogát gyako- 
rolni. Minthogy pedig minden fontosabb közigazgatási tényre a ko- 
rona beleegyezése szükséges : a fejedelem ennélfogva ez intézkedé- 
seknek megvizsgálása, megerősitése vagy visszavetése által fontos 
és jelentékeny szerepet játszik az ország kormányzásában és exeku- 
tiv jogköre távolról sem abszorbeáltatik minisztereinek ténykedése 
által, mert ezek minden ténye az államfő végrehajtási felségjogára 
vezetendő vissza. Jellemző e tekintetben a »Saturday Revíew« czimú 
angol folyóirat egyik régebbi számának azon megjegyzése, amely 
szerint )>a fejedelem élethossziglan viselvén hivatalát, mialatt szaka- 
datlan összeköttetésben áll a közügyekkel : sokkal előnyösebb hely- 
zetben van még legidősebb minisztereinél is.« 

Abból a szempontból továbbá, mivel az angol alkotmánytannak 
a végrehajtó hatalom természetéről szóló része a főbb elvekben 
ugyanazonos a mi alkotmányunk hason elveivel, — igen érdekesnek 
tartom idézni itt Lord Brougham ^^Historical Sketches« czimű 
munkájának idevonatkozó alábbi passzusait, amelyek teljesen az 
általam most tárgyalt théma keretébe vágnak. »A kérdés az — úgy- 
mond Brougham — hogy vájjon ez ország (t. i. Anglia) uralkodója 
egy valóságos vagy csak névleges hivatal viselője-e? Csupán egy 
alak-e, vagy pedig valóságos hatalom a mi bonyolult és mindent 
egyensúlyozni törekvő alkotmányunkban? Némelyek — és pedig 
épen nem valami középszerű emberek azok, kiknél e vélemény ural- 
kodó — azon nézetben vannak, miszerint a fejedelem, midőn megvá- 
lasztotta minisztereit, ekkor egyszersmind összes végrehajtó 
hatalmáról is lemondott azok számára. Ezek egy 
bizonyos letéti hivatalnak tekintik a fejedelmi méltóságot és azt 
vélik, hogy a korona valósággal csupán a miniszter-választási joggal 
van felruházva, de még erre nézve is a parliament ellenőrködése 
alatt álL Ezek kívánsága szerint a királyi méltóság még sokkal 
inkább egy oly üres vázzá, vagyis bárkire ráadható liveriává változ- 
nék, mint aminővé Sieyes abbé kivánta azt tenni a maga alkotmá- 
nyában, ki egy magas állású államhivatalnokká akarta a királyt 
változtatni, de akinek azonkívül hogy a hivatalokat ő osztja ki, 
semmi más hatalom nem lesz kezében; s amire Napóleon, kinek 
mint akkori első konzulnak e javaslat benyujtatott, azon kérdést 
int^te az abbéhoz: hogyan tetszenék önnek, ha egy kolompos disz- 

nóvá (cochon á Tengrais) neveztetnék ki, amelynek tartása éven- 
ként három millió frankba kerül ?« 

Grey gróf pedig »Essay on Parliamentory Goverment« czimű 
értekezésében következőleg nyilatkozik e tárgyra nézve: »A visz* 
szaélések ellen való egy újabb biztosítékul szolgál az is, hogy a 
miniszterek minden fontosabb intézkedésre a korona közvetlen bele- 
egyezését kötelesek kikérni. Igaz, hogy a fejedelem ritkán utasítja 
vissza minisztereinek többször meggondolt, higgadt elhatározás után 
adott javaslatát ; sőt magára nézve is nagy kellemetlenség nélkül 
gyakrabban nem is tehetné ezt : de ez ország (t. i. Anglia) fejedelmei 
mindemellett általában mindig nagy befolyást gyakoroltak az ország 
kormányzására; és azon kilátás, hogy a korona megtagadhatja a 
miniszterek javaslatától beleegyezését : egyes rendkívüli esetekben 
nagy jótétemény lehet a nemzetre nézve.« 

A mondottakból látnivaló tehát, hogy a parlamentáris kor- 
mányrendszer behozatala egyáltalában nem csorbítja az államfő 
jogát a végrehajtó hatalom birtokában. Ellenkezőleg ügy nálunk, 
mint az alkotmányosság minta-államában Angliában, a legfőbb vég- 
rehajtó hatalom minden polgári és katonai ügyekre nézve most is a 
fejedelmet illeti meg, mivel ő az államban minden tekintély, méltó- 
ság, tisztesség és politikai igazságszolgáltatás forrása. ') És ezen a 
jogon — mint mondám — lényegileg mit sem változtat az, hogy 
azt az államfő független felelős miniszterek által gyakorolja; a jog 
ugyanaz és ugyanott van most is az államfő kezében, ő képezi annak 
forrását, csupán annak gyakorlása származott át a miniszterekre. 
Más szóval : alkotmányos államokban a végrehajtó hatalom gyakor- 
lására irányuló felelőtlen fejedelmi akarat felelős orgánumok által 
vitetik át a megvalósulás stádiumába. 

Ez azonban nem azt jelenti, hogy az államfő a végrehajtó ha- 
talmat személyesen egyáltalában nem gyakorolhatja; ellenke- 
zőleg nálunk a2 1867. 7. t. ez. értelmében azt mindig személyesen 
gyakorolja; személyesen, csakhogy nem egyedül, mert a tör- 
vények értelmében és az alkotmány kívánalmai szerint a fejedelem 
egyoldalúlag, a minisztérium hozzájárulása nélkül nem járhat 
el ; az ő személyes akarata még nem elég ; elengedhetlenül szükséges 
ahhoz a felelős minisztet* közreműködése, amit alkotmányos nyelven 
ellenjegyzésnek nevezünk. Alkotmányos országban ugyanis 
semmiféle állami cselekvőség nem történhetik a nélkül, hogy a 

') Todd „Parlamenti kormányrendszer Angliában.^ 

mögött valakinek a felelőssége ott ne legyen , a nélkül, hogy azért 
valaki szükség esetén helyt ne álljon ; vagyis »a fejedelem trónra- 
léptétől egész haláláig nincs életében egy pillanat sem, amelyben a 
közügyekre vonatkozólag elkövetett tetteiért valaki felelős ne 
volna. « ') Miután pedig a monarchikus kormányalkat alapelveinél 
fogva az uralkodó a maga személyében semmiféle tettéért felelős- 
ségre nem vonható, — ennek az elvnek szükségképeni folyománya, 
sőt lehet mondani korrektivuma gyanánt állitotta föl a modern 
alkotmányjog a miniszteri felelősség elvét akként, hogy a mit az 
uralkodó tesz, azért nem ő, hanem az a miniszter felelős, aki ellen- 
jegyzésével a királyi felelőtlen akarathoz hozzájárult s azzal a maga 
felelős akaratát identifikálta. Amiért is a gyakorlatban ha az ural- 
kodó valamely törvényellenes dolgot akarna elkövetni, a miniss^- 
temek kötelessége őt a szándékba vett cselekmény törvényellenes- 
ségéről felvilágositani ; s ha az uralkodó ennek daczára is ragasz- 
kodik akaratához s a miniszter tudva a szándékolt törvényellenessé- 
get, ellenjegyzésével még is hozzájárul ahhoz : ezzel azt jelenti ki, 
hogy azon törvénytelen eljárásért elvállalja a felelősséget. Ha pedig 
ellenjegyzésével a szerinte törvénytelen aktushoz hozzájárulni nem 
akar s arról az uralkodót lebeszélni nem képes : akkor egyszerűen 
beadja lemondását. így kivánja ezt az alkotmányos eljárás. »Mert 
az, hogy a fejedelem valamit személyesen parancsolt — úgymond lord 
John Russel, a hires angol államférfi — még nem szolgálhat ment- 
ségül a rossz adminisztráczióra.« 

Ez az elv persze csak lassan törte magát keresztül még Ang- 
liában is, ahol 1770-ben dr. Johnson — aki bevallott tory volt — 
niég úgy okoskodik, miszerint »egy nagyobb képességgel biró feje- 
delem saját maga lehet magának minisztere. « Ugyanez időtájt bizo- 
nyos lord George Germaine szintén azt állitá a képviselőházban, 
hogy »a király önmaga saját minisztere.* Amire a hires Fox 
igen ügyesen replikázván, sajnálatát fejezte ki a fölött, hogy ő fel- 
ségének nincsegyokosminisztere... , 

Nálunk — amint köztudomású dolog — az 1848-iki törvény- 
hozás hozta be a felelős miniszteri kormányzatot, s a most előadot- 
tak értelmében interpretálta az 1791. 12. t. ez. azon intézkedését, 
amely szerint »executiva autem potestas per regiam majestatem 
exercebitur.« 

Meg kell itt még kiegészitőleg emlitenera, hogy a miniszteri 

') Todd „Parlamenti kormányrendszer." 

felelősség általános jellegénél fogva nem okvetlenül szükséges, 
miszerint valamely királyi akaratot csakis az illető szakminiszter, 
akinek az reszortjába vág, lásson el a kontraszignaturával ; ellenje- 
gyezheti azt akármelyik miniszter is. így pl. a pénzügyminiszter 
mindig, kontraszignálhat a belügyminiszter ügyeiben és viszont. Az 
1848. III. t. ez. azonban némileg megszorítja ezt az elvet, amennyi- 
ben a 3. §-ban azt mondja, hogy a végrehajtó hatalom intézkedései 
csak úgy érvényesek, ha azok a Budapesten székelő mi- 
niszterek egyike (tehát akármelyiké) által is aláíratnak ; és e sze- 
rint nem érvényesek, ha anem Budapesten székelő minisz- 
ter Írja azokat alá. Ez a miniszter pedig, amint tudjuk, az ő fele- 
sége személye mellett tartózkodó miniszter. 

Az 1848-iki törvényhozás ezen intézkedését a mi specziális 
viszonyaink eléggé indokolják. Indokolja azon körülmény, hogy a 
magyar alkotmány és a magyar államélet önálló fejlődésének végte- 
len kárára 300 esztendő óta egy Bécsben — tehát az ország hatá- 
rán kivül — székelő s e mellett egész a legújabb időig folyton merev 
abszolutisztikus tendencziákat követő dynasztia uralma alatt állunk ; 
amely dynasztiának végzetes politikája — tisztelet és a legmélyebb 
alattvalói hódolat a jelenleg uralkodó s valóban alkotmányos érzel- 
mű fejedelemnek — sohasem népei boldogitására, hanem mindig 
önző hatalmi érdekek exkluzív dédelgetésére irányult. Úristen! 
hova fejlődhetett volna az alkotmányos magyar nemzeti államélet, 
hova a magyar kultúra, ha Bécsből az udvari politika 300 esztendő 
alatt nem folyton jogos aspiráczióink megtörésére, előhaladásunk 
meggátlására , életerőnk gyengítésére, hanem nemzeti érdekeink 
ápolására, állami és kultur-intézményeink fejlesztésére tör vala; 
nem akarván gonoszul, vagy nem tudván botorul belátni egész nap- 
jainkig ez a szerencsétlen politika azt, hogy egy erős és szabad, 
társadalmi és államéletében önálló fejlődéssel megizmosodott 
magyar nemzet a legerősebb, a legbiztosabb vára a dynasztiának ; 
mig egy elcsigázott, elszegényített és szolgaságba sülyesztett magyar 
nemzettől — ha jönnek a nehéz idők, amint már jöttek számtalan- 
szor — nem lehet ám várni (mert hiszen nincs neki) sem »vitam«, 
sem »sangvinem.« 

Jól ismerte ezeket az abnormis viszonyokat a 48-iki törvény- 
hozás ; jól tudta, hogy az udvari levegő milyen könnyen szédit, s 
hogy egy, folyton az udvar körében tartózkodó miniszter sokkal 
könnyebben rávehető egyes törvény- és alkotmányellenes aktusok 

kontraszignálására, mint a többiek, akik az udvari befolyástól men- 
ten, sokkal jobban 'megőrizhetik önállóságukat és át érezhetik mi- 
niszteri felelősségüket. Végtelenül bölcs intézkedése volt tehát a 
48-iki törvényhozásnak az, amelylyel a Budapesten székelő minisz- 
terek valamelyikének ellenjegyzését okvetetlen megkívánja a vég- 
rehajtó hatalom birtokosának bármely aktusához. 

Vannak azonban ügyek, amelyeket viszont a 48-iki törvények 
szerint a dolog természetéből kifolyólag kizárólag az ő felsége sze- 
mélye melletti miniszter jegyezhetett ellen. Ezek azon ügyek, 
amelyekben az elhatározás az 1848. IIL t. ez. 7. §-a szerint egye- 
nesen ő felségét illeti meg. Ilyenek voltak az érsekek- 
nek, püspököknek, prépostoknak és apátoknak, az ország zászlósai- 
nak kinevezése, a kegyelmezés jogának gyakorlata, nemességnek, 
czimeknek s rendeknek osztása, valamint a katonai hivatalokraí 
kinevezések. A 67-iki kiegyezés óta azonban meglehetősen megnyir- 
báltatott ennek a minisztériumnak hatásköre és felelősségi szphae- 
rája, s jóformán csak rendjeladományozó és útleveleket kiállitó hiva- 
tallá lőn degradálva. így a kegyelmezési ügyet elvette tőle az igaz- 
ságügyminiszter, a katonai kinevezéseket a honvédelmi és hadügy- 
miniszter, a nagyobb papi javadalmak adományozását a vallás és köz- 
oktatási miniszter. 

Igen nevezetes külömbség van továbbá, a 48-iki és 67-íki tör- 
vényhozásnak a miniszteri felelősségre vonatkozó intézkedései között 
a tekintetben, hogy amig az 1848. III. t. ez. 8. §-a szerint a magyar 
hadsereg exteritoriális alkalmazásának rendkívül fontos jogát a 
király a személye melletti miniszter ellenjegyzésével már gyakorol- 
hatja, — addig az 1868. 41. t. ez. 3. §-a értelmében a honvédség 
(mert magyar hadsereget a kiegyezési törvény nem ismer) az ország 
határain kivül kivételesen csak akkor alkalmazható, ha erre nézve a 
törvényhozás mindannyiszor külön intézkedik. Csak az országgyűlés 
együtt nem létében s ha a halasztásból veszély származhatnék, ren- 
delheti ő felsége a honvédséget az ország összes miniszté- 
riumának felelőssége s az ország képviseletének utólagos jóvá- 
hagyása mellett az ország határain kivül is. 

Ha tehát a két törvényhozásnak a végrehajtó haÍAlom hadügyi 
praerogativájára vonatkozó ezen intézkedéséit összehasonlítjuk, úgy 
tűnik föl a dolog, mintha a 48-iki törvényhozók e sarkalatos jog mi- 
kénti gyakorlásának meghatározásánál könnyelműbben jártak volna 
el, mint a 67-iki törvényhozók. De valójában nem úgy van. Sőt igen 

praktikus és alkotmányos indokai vannak ügy a 48-iki, mint a 
67-iki egyaránt bölcs intézkedésnek. 

Az 1848-iki alkotmány szerint ugyanis, a nemzet ősi jogaihoz 
képest, Magyarországnak nem Ausztriával közös, hanem külön ön- 
álló magyar hadserege volt törvénybe iktatva, amely a prágmatica 
sanctio elválaszthatlansági és feloszthatlansági elvénél fogva hivatva 
leendett az uralkodó házat és annak birtokait, respektive az állam 
területi épségét megtámadtatás esetén nemcsak Magyarország hatá- 
rain belől, hanem azon kivül is megvédelmezni. S épen ezen önál- 
lóságánál s az osztrák hadseregtől teljesen szeparábilis 
voltánál fogva — amidőn annak sem vezényletére, sem nyelvére, 
sem szellemére a hagyományos osztrák katonai kamarillának befo- 
lyása nem lehetendett — nem láthattak a 48-iki törvényhozók semmi 
veszedelmet abban, ha ő felségének s illetve a katonai exekutivá- 
nak megadják a jogot, hogy ezt a hadsereget szükség esetén egy- 
szerűen a személye körüli felelős miniszter ellenjegyzése mellett 
az országból is kivezérelheti ; de sőt ennek az ö n á 1 1 ó hadsereg- 
nek a közös védelem elvére alapított hivatásánál fogva a király 
fent érintett joga egészen természetes, sőt szükséges és a mo- 
narchikus alkotmány legszigorúbb követelményeinek is teljésen 
megfelelő volt. Aminthogy a hasonló feladattal és hivatással biró 
jelenlegi közös hadseregnek az ország, illetve a monarchia hatá- 
rain kivüli alkalmazására szint' úgy elég a közös hadügyminisz- 
ter ellenjegyzése s nem szükségeltetik ahhoz a törvényhozás külön 
szankcziója. 

Egészen más szempont alá jön azonban a honvédség. Ennek 
lényege és feladata a törvény értelmében nem a közös védelemre, 
hanem a belvédelemre, a belrend és biztonság fentartására irányul, 
és csak kivételesen a hadsereg határonkivüli támogatására. És 
amidőn a törvényhozás ekkép állapítja meg a honvédség hivatá- 
sát, — nagyon természetes , hogy az ezzel ellenkező funkczió telje- 
sítésére is csak a törvényhozás adhatja meg az engedélyt : s csak 
az esetre, ha annak nyilatkozványa ki nem kérhető : állitja fel a 
törvény a fönt emiitett alkotmányos garancziákat. 

Az előadottakból azt hiszem meggyőződhetünk arról, hogy 
mégsem jártak el olyan könynyelműen a mi apáink 1848-ban. 

Az eddigiekben ecseteltük röviden a miniszteri felelősség elvé- 
nek alkalmazását a végrehajtó hatalom gyakorlására ; ecsetelnünk 
kell most már azt a viszonyt, a melyben -a miniszteri felelősség 

elvére fektetett végrehajtó hatalom a parlamentáris rendszeren 
nyugvó törvényhozó hatalommal szemben áll. 

Itt mindenek fölött három dolgot kell vizsgálnunk. 1) Mi az 
a parlament? 2) Mi az a parlamentáris kormány? 3) Minő jogai 
vannak a végrehajtó hatalomnak a törvényhozó hatalommal szem- 
ben? Ez a három kérdés jóformán ki fogja meríteni a két hatalom 
közötti viszony mibenlétét s egyúttal teljes bizonyitékokat szolgál- 
tat arra nézve, hogy a végrehajtó hatalom nem alárendeltje a tör- 
vényhozó hatalomnak. 

7. Mi az a parlament ? A felelet igen rövid és igen világos 
lehet. A törvényhozási jog jelenleg Magyarországon egymásnak 
semmi tekintetben alá nem rendelt, hanem a kölcsönösség és egyen- 
jogúság elve szerint eljáró három faktor, t. i. a fejedelem, a főrendiház 
és a képviselőház között van megoszolva. E három tényező 
együttvéve képezi a parlamentet. Ezen tényezők 
mindegyike egyenlő jogokkal bir és mindeniknek szabadságában áll, 
higgadt megfontolás után bármely törvényjavaslatot is elvetni vagy 
elfogadni. A fejedelem törvényhozási jogának forrása a monarchikus 
elv; a főrendeké a születés, valamint a főbb egyházi és világi méltó- 
ság; a képviselőké a választók bizodalma. E három egyenrangú 
tényező egyenként három különböző elvet képvisel ; képviseli ugyanis 
a fejedelem személyében a tekintély, a főrendek személyében 
az állandóság, a nép képviselőinek személyében afejlődés 
elvét, s az állam és társadalom jóléte a parlamentet képező e három 
tényező közötti súlyegyen kellő fentartásától függ. ') És alkotmá- 
nyunk lehetőleg gondoskodott is arról, hogy a súlyegyen meg ne 
zavartassék s illetve hogy e tényezők valamelyike hatalmával vissza 
ne élhessen. Azon alkotmányos garancziák, amelyekkel egyik faktor 
a másikat a kellő korlátok közé visszautalhatja, a fejedelem részéről 
aveto-jog, amely lyel — amint Tisza Kálmán »Parlamenti felelős 
kormány és megyei rendszer« czimű művecskéjében mondja — a 
fejedelem önmagát és a nemzetet egyaránt megvédheti a képviselő- 
ház túlterjeszkedése ellen, amennyiben ez a jog nem engedi, hogy 
törvénynyé legyen az, amit a fejedelem helytelennek talál. »És bár 
be kell vallanom — folytatja tovább — hogy a veto-jog gyakorlata 
parlamentáris kormány-rendszer mellett kényes dolog, mert a minisz- 
terek ellenjegyzése szükséges ahoz is, kik vagy megtagadják azt, 
és ekkor a fejedelem által elbocsáthatók, vagy teljesitik, és ha e tet- 

•) Todd „Parlamenti kormányrendszer.** 

tök helyeslését a képviselőháztól kinyerni nem tudák, annak bizal- 
matlansági szavazata előtt visszavonulni kénytelenek, ha csak a kép- 
viselőházat feloszlatni nem akarják ; mely utóbbi eszköz azonban 
a koronának mindig hatalmában áll, és ez teljesen 
elég a képviselők ez irányban fékentartására«. *) 

Legkorrektebb és a parlamentáris rendszernek legmegfelelőbb 
felfogás e tekintetben lord Derby angol államférfié, aki idevonatko- 
zólag egy Ízben azt mondta a parlamentben : »A korona hatalma 
többé nem azon vétótól függ, amelyre nézve elméletileg birt jogá- 
nál fogva ő felsége mindig megakaszthatja a parlamentben keresz- 
tülment törvények érvényesülését: hanem sokkal inkább függ az 
a miniszterei fölött s ezek által a törvényhozás mindkét háza fölött 
birt azon befolyásától, melynél fogva már előbb van alkalma 
akaratát érvényesíteni, mintsem a javaslatok a parla- 
ment elé terjesztve, megnyerték volna annak beleegyezését.* 

Ugyanily értelemben nyilatkozott lord Palmerston is, midőn 
azt állitá, hogy a »veto-jog más módon gyakoroltatik jelenleg, mint 
azelőtt ; most a helyett, hogy a királyi szentesítés alá terjesztett 
törvényeknél alkalmaztatnék : előlegesen már a parlament mindkét 
házának vitái és tárgyalása közben érvényesül az, mivel a ko- 
rona felelős tanácsadóira van az jelenleg átru- 
házva. Ép ezért lehetetlen — úgymond — jelenleg, hogy a parla- 
ment mindkét háza által elfogadott és szentesítés végett a fejedelem 
elé terjesztett törvényjavaslat valaha visszautasittatnék a korona 
által ; mert nem képzelhető, hogy midőn a parlament mindenik há- 
zában jelen vannak, vitatkoznak, sőt szavaznak a korona tanácsadói : 
valamely oly törvényt fogadna ez (t. i. a parlament) el, melyre a 
miniszterek meg ne adták volna beleegyezésüket s melynek elfo- 
gadását ajánlani ne fognák a fejedelemnek. Ha pedig a parlament 
a miniszterek tiltakozása daczára is elfogadna valamely törvényt, 
akkor ezeknek természetesen le kell mondani hivatalukról és oly 
egyének által pótoltatniok, kiknek bölcseségében jobban megbízik 
a ház, és akiknek véleménye jobban összevág a parlament többsé- 
gének véleményével.* 

Fölösleges hozzátennem, hogy úgy lord Derby, mint lord Pal- 
merston álláspontja teljesen megfelel e téren a mi alkotmányos 
elméletünknek és gyakorlatunknak, s hogy különösen lord Pal- 
merston más szavakkal csaknem ugyanazt mondja, amit mondott 

') Lásd Tisza Kálmán idézett műve 9. 1. 

Tisza Kálmán fentebb idézett szavaival. A veto-jogra vonatkozólag 
elmondottakat röviden összegezve konstatálhatjuk tehát, hogy a 
veto-jog parlamentáris alkotmánynyal és felelős minisztériummal 
biró országokban rendszerint nem utólagosan, hanem e 1 ő- 
z e t e s e n gyakoroltatik a fejedelem által akként, hogy a korona 
beleegyezése nélkül egy miniszter sem terjeszthet valamely törvény- 
javaslatot a parlament elé s a veto-jog utólagos alkalmazása leg- 
föjjebb akkor következhetik be, ha a parlament esetleg a lényeget 
érintő fontos változtatásokat tett a törvényjavaslaton. 

Azon alkotmányos garanc/iák egyike tehát, amelyekkel a feje- 
delem rendelkezik arra nézve, hogy a törvényalkotási jog három 
tényezője között a súlyegyen a más kettő által meg ne zavartassék : 
amint láttuk a veto-jog, amely hogy az államfőt a mi alkot- 
mányunk szerint is megilleti, az a H. K. 11. R. 3. ez. 4. és 5. §§-aiból 
világosan kitűnik, habár törvényeinkben egyebütt tüzetesen szabá- 
lyozva nincs is. A másik alkotmányos biztosíték az o r s z á g gyfi- 
1 é s (úgy a felső-, mint az alsóház) feloszlatási joga, amely 
eszköz a fejedelemnek nálunk az 1848. IV. t. ez. 5. §-a szerint 
szintén mindig hatalmában áll s mibenléte a kifejezésben már 
annyira adva vau, hogy arról itt részletesebben szólani teljesen 
fölösleges. 

Sokkal érdekesebb azonban annak a kérdésnek a vizsgálata, 
vájjon az országgyűlés feloszlatása legiszlativ vagy exekutiv tény- 
kedés-e ; illetve hogy törvényhozó vagy végrehajtó hatalmánál fogva 
illeti-e meg az államfőt ? És habár a feloszlatási jogot igen sokan a 
törvényhozó hatalomból kifolyó jognak tekintik, én hajlandó vagyok 
azt inkább exekutiv ténykedésnek kvalifikálni. És ezen felfogásom 
helyessége a törvényhozó és végrehajtó hatalom természetéből sze- 
rintem önként következik. 

A törvényhozó hatalom ugyanis, amint tudjuk, az állami aka- 
ratot csak elméletileg létesiti ; mig ellenben a végrehajtó 
hatalom az, mely az állami akaratnak megadja az alkotmányos 
foganatot, a gyakorlati alkalmazást. 

Fentebb azonban már kifejtettük azt is, hogy monarchikus 
alkotmánynyal biró országokban az állami akaratnak kettős alkat- 
eleme van, t. i. a nép-akarat és a királyi akarat ; amazt rendszerint a 
nemzet képviselőiből álló alsóház, ezt a fejedelem és kormánya 
reprezentálván s törvények alakjában a kettőnek összhangba hoza- 
tala képezvén a parlamentáris kormányrendszer legfőbb feladatát. 

De fordulhatnak elő körülmények, amidőn a két akarat össz- 
hangba hozatala nem lehetséges. És ennek három főesete van : a) 
midőn a törvényhozó hatalom nem ül együtt s igy a nemzet képvi- 
selői nem nyilatkozhatnak ; b) amidőn a bár együtt ülő törvény- 
hozás nyilatkozványa — amely amint tudjuk, bizonyos alkotmányos 
formalitásokhoz lévén kötve, rendszeíint hosszabb időt igényel — 
egyes momentán esetekben be nem várható ; c) amidőn a fejedelem 
azt véli, hogy a nemzet képviselői nem fejezik ki a nemzet aka- 
ratát s ezen a fejedelmi praerogativákon alapuló vélelem jogán fel- 
oszlatja az országgyűlést, mint amelynek akaratával, épen mert 
szerinte nem a nép valódi akaratát fejezi ki, — 
ő a maga királyi akaratát összhangba hozni nem képes. 

Mind a három esetben a törvényhozó hatalom akarata helyett 
teljes jogerejű hatálylyal és teljes önállósággal a királyi akarat, 
vagyis a végrehajtó hatalom akarata érvényesül; a királyi akaratot 
kifejező végrehajtó hatalom működik ugyanis, amidőn a törvény- 
hozó hatalom nem ül együtt ; az működik, amidőn sürgős esetekben 
a bár együtt ülő törvényhozás momentán nem nyilatkozhatik ; az 
működik végül, amidőn az országgyűlést feloszlatja; amely hogy 
nem legiszlativ ténykedés, legjobban kitűnik abból, hogy arra 
nézve a legiszlativa meg sem kérdeztetik, és 
annálkevésbé nyilatkozhatik, mert működése a 
királyi akaratot érvényre juttató exekutiva 
intézkedésére egyszerűen beszüntettetik. 

Ezen fölfogásommal szemben, amely szerint én az országgyűlés 
feloszlatását exekutiv ténykedésnek tartom, — az az ellenvetés min- 
denesetre fölhozható, hogy miután a királyi akarat nemcsak a vég- 
rehajtó hatalom ténykedésében nyilatkozik, hanem az a törvény- 
hozó hatalomnak is részese, ennélfogva a fejedelem, amidőn királyi 
akaratával az országgyűlést feloszlatja, ezt a királyi akaratot nem 
mint a végrehajtó hatalom birtokosa, hanem mint a törvény- 
hozó hatalom részese érvényesiti. Azonban ez az ellenvetés 
önmagában és illetve a törvényhozó hatalom természetében birja 
czáfolatát. Tudjuk ugyanis, hogy a fejedelem, mint a törvényhozó 
hatalomnak részese, az ő királyi akaratát önállólag és egyol- 
dalúlag sohasem effektuálhatja s törvényhozói tény- 
kedést csak a törvényhozás másik két faktorával teljes egyetértés- 
ben végezhet ; mig ellenben mint a végrehajtó hatalom birtokosa, 
a fejedelem a maga királyi akaratát a miniszteri felelősség mellett 

bármikor teljes önálósággal, minden más faktor hoz- 
zájárulásának mellőzésével érvényesitheti. Amidőn tehát a fejede- 
lem az országgyűlést a törvényhozás másik két faktorának m e g- 
kérdezése és beleegyezése nélkül feloszlatja, semmi- 
képen nem mint a legiszlativa részese, — mivelhogy ily minő- 
ségben egymaga semmiféle törvényhozói működést nem végezhet, — 
hanem mint az exekutiva teljhatalmú s csak a miniszteri fele- 
lősség által korlátolt birtokosa gyakorolja királyi akaratát. 

Mi következik most már ebből ? Következik az a fontos kon- 
klúzió, bogy az a végrehajtó hatalom, amelynek joga van a törvény- 
hozó hatalom működésének beszüntetésére : az a végrehajtó hata- 
lom a törvényhozó hatalomnak alárendelve semmiképen 
nem lehet. De nem következik egyúttal az, hogy a végrehajtó 
hatalom ebből kifolyólag terrorizálhatja a törvényhozó hatalmat, s 
minden lépten-nyomon megakaszthatja annak alkotmányos működé- 
sét ; mert a fejedelem — amint mondám — az országgyűlést is csak 
felelős minisztereinek hozzájárulásával oszlathatja föl s a miniszté- 
rium ezen föloszlatásért az összegyűlendő új országgyűlésnek fele- 
lős ; amely ha azon meggyőződésre jut, hogy a minisztériumnak 
nem volt meg a kellő és elegendő alkotmányos indoka a fejede- 
lemnek az előző országgyűlés feloszlatását tanácsolni : a minisz- 
tériumot megbuktathatja, sőt vád alá is helyezheti. 

Kifejtettem ezekben a fejedelemnek, mint a törvényhozó hata- 
lom egyik faktorának veto-jogát és feloszlatási jogát, amelyekkel 
megakadályozhatja a parlamentáris egyensúlynak a másik két fak- 
tor részéről jöhető megzavarását. 

Következik most már azon alkotmányos garancziák megérin- 
tése, amelyeknél fogva a törvényhozás másik faktora, a képvise- 
lőház elejét veheti a fejedelem és kormánya részéről jöhető túlka- 
pásoknak. 

Alkotmányos országokban a fejedelem törvényhozói jogát tud- 
valevőleg szintén felelős kormánya utján gyakorolja, s ennek túlter- 
jeszkedései, vagy a nemzet akaratával a képviselőház véleménye 
szerint ellenkező viselkedései ellen egyik leghathatósabb alkotmá- 
nyos garancziát nyújtja a budge t-me gtagadási jog; a 
megszavazott budget képezvén minden kormánynak létfeltételét, 
az képezvén ránézve a »nervus rerum gerendarum«-ot, amely ha 
tőle megvonatik, megvonatik egyúttal az életnek, a működésnek 
feltétele is. Ha tehát a képviselőház abban a meggyőződésben van, 

hogy a korona felelős tanácsosai által kifejezett királyi akarat 
ellenkezik a nemzet akaratával, sőt ellenkezik esetleg a fenlévő 
alkotmánynyal : a költségvetés megtagadásában egyszerűen meg- 
vonja a kormánytól azon eszközöket, amelyekkel a szerinte helyte- 
lenül tanácsolt királyi akarat a népakarattal szemben megvalósíttat- 
hatnék ; s a közigazgatás folyó költségeinek fedezésére legföjjebb 
csak annyit szavaz meg, amennyi okvetlenül szükséges azon időre, 
mig a budget-megtagadás folytán okvetlenül bekövetkező miniszter- 
krizis a képviselőházi többség és az uralkodó egybehangzó aka- 
rata értelmében megoldást nyer, vagy pedig egybehangzó akarat el 
nem érhetése esetén az országgyűlés feloszlattatván, - mig az új 
parlament ismét össze nem gyűl. 

De nemcsak a budget megtagadása, hanem bármely törvény- 
javaslat elvetése s illetve a minisztérium akaratának leszavazása 
által is lemondásra kényszeritheti a képviselőház a korona taná- 
csosait. Az ily kisebb jelentőségű leszavazásoknál azonban az alkot- 
mány általános elvei szerint nem lehet a feloszlatáshoz folyamodni, 
hanem a korona a leszavazás folytán lemondott minisztérium he- 
lyébe, az ennek eljárását kárhoztató többség kebeléből üj tanácsoso- 
kat választ. 

Igen fontos alkotmány-biztositék továbbá a képviselőház kezé- 
ben, a fejedelem törvényhozási jogát kifejezésre juttató kormány- 
nyal szemben a miniszterek vád alá helyezési joga, ame- 
lyet szavazatainak általános többségével kizárólag a képviselőház 
gyakorol. Feladatom körébe vágónak tartom azonban kiemelni, hogy 
a képviselőház nemcsak legiszlatorius, hanem exekutorius ténykedé- 
seért is vád alá helyezheti a minisztereket. Ámde abból, hogy a 
képviselőház, mint a törvényhozó hatalom egyik tényezője, vád 
alá helyezheti a minisztereket, mint a végrehajtó hatalom orgánu- 
mait, — távolról sem kovácsolható szerintem érv a mellett, hogy 
tehát ime a végrehajtó hatalom mégis csak alá van rendelve a 
törvényhozó hatalomnak, mert hiszen ez jogosítva van annak tetteit 
elbírálni, és ha meggyőződése szerint alkotmányellenes tett követ- 
tetett el, — amely idevágó meggyőződéseért s az abból kifolyó tény- 
kedéseért a képviselőház felelősséggel senkinek sem 
tartozik, — joga van a vád alá helyezést is kimondani. 

Nem kovácsolható pedig érv az alárendeltség mellett a kép- 
viselőház ezen jogából azért, mert először a végrehajtó hatalom 
orgánumai és maga a végrehajtó hatalom közöt, mélyreható 

ktilömbség van, és tehát a végrehajtó hatalom önálló jogkörét, 
távolról sem érinti az, ha felelős orgánumai a felelősség elvénél 
fogva tetteikért kérdőre vonatnak; másodszor a képviselőházat a 
vád alá helyezési jog szerintem nem mint a törvényhozás egyik 
faktorát, hanem mint az alkotmány szerint külön arra hivatott kom- 
petens ellenőrző fórumot illeti meg; a törvényhozó hatalomnak és 
a végrehajtó hatalomnak szembe állítása tehát ebben a kérdésbea 
merő falláczia ; harmadszor, mert a vád alá helyezési jog egyébként 
sem involvál még valakivel szemben ennek részéről alárendeltségi 
viszonyt; mert pl. abból, hogy valaki valamely bűncselekményt elkö- 
vetett és e miatt a kir. ügyész által vád alá helyeztetett, egyálta- 
lában nem következik, hogy ő attól a percztől fogva a kir. ügyész- 
szel szemben alárendeltségi viszonyban áll; annál kevésbé állhat 
pedig a bűncselekmény elkövetése előtt. Egyszóval az a jog, amely- 
nél fogva engem valaki vád alá helyezhet, még egyáltalában nem 
tartalmazza azt, hogy rendelkezhetik is velem. 

Azon alkotmányos garancziát végül, araelylyel a felsőház a 
képviselőháznak esetleges túlkapásait és meggondolatlanságait ellen- 
súlyozhatja, a felsőház azon joga képezi, amelynél fogva bármely 
törvényjavaslatot meggyőződése szerint módosíthat, sőt egészben is 
visszavethet. És ez a visszavetési jog korlátlan; legalább sem a 
törvény, sem a szokás nem szabályozza s egyedüli korlátját a feje- 
delem feloszlatási jogában birja, amennyiben a fejedelemnek »az 
esetben, ha a parlament két háza között oly viszályoli törnek ki, 
amelyek miatt nem remélhetni többé azoknak összhangzatos műkö- 
dését* — mindig joga van feloszlatni az országgyűlést, s az által 
helyreállítani a törvényhozás különböző faktorai között a nélkülöz- 
hetetlen egyensúlyt. 

A fentebbiekben igyekezvén megfelelni arra kérdésre, hogy 
mi az a parlament? — áttérhetek most már azon második 
kérdés fejtegetésére, hogy 

11. Mi az a parlamentáris kormány "í A parlamentáris kormány, 
vagyis ami azzal egyértelmű, a felelős minisztérium röviden azon 
alkotmányos orgánum, amelynek utján az államfő egyfelől a törvény- 
hozásban való részvételét, másfelől végrehajtó hatalmát gyokorolja. 
Macaulay angol történész és államférfi pedig imigy definiálja azt : 
»A minisztérium valósággal nem egyéb, mint a parlament két házá- 
nak kiválóbb tagjaiból képezett és — tegyük mi hozzá — a köz- 
ügyek intézésére hivatott bizottság. Igaz, hogy a korona nevezi ki 

annak tagjait, de kizárólag csak oly férfiakból állhat az, kiknek véle- 
ménye az akkori legfőbb kérdésekre nézve nagyjából megegyezik a 
képviselőház többségének véleményével* 

A parlamentáris kormány főjellemvonásait — amelyek nélkül 
az nem képzelhető — e szerint a következőkben állapithatjuk meg : 
a) hogy tagjai egyenként és összevéve, minden tetteikért felelősek 
legyenek; b) hogy a korona által neveztessenek ki; c) hogy a 
képviselőház többségének bizalmával rendelkezzenek; d) hogy a 
parlament valamelyik házában üléssel bírjanak. 

Az első követelményről, a miniszteri felelősségről fentebb már 
részletesebben szólottam s itt legföjjebb még csak azt kell kiemel- 
nem, hogy a miniszteri közös felelősség, mint az alkotmány egyik 
alapelve, ujabb időben már minden alkotmányos államban elfogad- 
tatott; amelynél fogva ugyanis a kormány egyes intézkedéseiért 
nem csupán azon miniszter vonható kérdőre, ki azoknak foganatosí- 
tásával speczialiter meg van bizva, vagyis akinek reszortjába vág, — 
hanem felelősnek tekintetik maga az összminiszterium is. Derby 
gróf ezt az elvet az angol parlamentben a következőleg formulázta : 
»A kormány felelőssége alatt tulajdonképen azt kell érteni, hogy 
annak tagjai, mint egy párthoz tartozók, kölcsönösen felelősséggel 
tartoznak egymásért ; egyetértőleg állapítják meg az általuk követni 
kivánt politikát, és ha közülök egyik elbukik, természetes, hogy 
azzal együtt a többinek is bukni kell.« 

így mondja ezt Derby ; a gyakorlat azonban ezt az elvet igen 
helyesen akép alkalmazza, hogy mig egyrészt az egyes miniszterek- 
nek bukása csak az összminiszterium által képviselt általános 
és sarkalatos politikai elvek egyidejű leszavaztatása esetén 
vonja maga után szükségkép az egész kormány bukását ; addig más- 
részt ha valamelyik miniszter oly visszaélést követ el, amelyért az 
maga személyesen is felelősségre vonható, vagy külön is meg- 
fenyíthető: akkor kizárólag és határozottan csakis ez maga tartozik 
felelősséggel. »Mert mig egyfelől az egész kormány, felelőssége nem 
védheti meg az ily minisztert saját tetteinek következményeitől, 
másfelől nem is szükséges, hogy kollegái is felelősségre vonassa- 
nak valamelyik miniszternek oly ügyben való rossz intézkedéseért, 
mely különösen csak saját osztályára tartozik, — ha csak azok 
magok önként nem akarják elvállalni a felelősséget, vagy ha csak 
be nem bizonyítható, miszerint azok is részt vettek az illető intéz- 
kedésekben.* 

A második és harmadik követelményt, hogy t. i. a kormány 
tagjai a korona által neveztessenek ki és hogy a képviselőház több- 
ségének bizalmával rendelkezzenek, — a szoros összefüggésnél fogva 
egyszerre fogom méltatni. 

Monarchikus államokban azon magas, és mindenek fölébe 
emelkedő állásból, amelyet a fejedelem elfoglal, természetszerűleg 
következik, hogy szabadságában áll neki az ország mindazon legböl- 
csebb és legképesebb féríiainak szolgálatát kikérni, akik iránt biza- 
lommal viseltetve, kész a közügyek vezetését kezeikre bizni. És 
tényleg minden alkotmányos monarchiában, tehát nálunk is el van 
ismerve a fejedelem azon joga, hogy felelős minisztereit maga vá- 
laszthassa ; és valamint ma már senki sincs, aki kétségbe vonná e 
jog létezését, vagy ellenezné, vagy megszorítani kivánná azt, — fel- 
téve természetesen, hogy a kellő határok közt gyakoroltatik : ügy 
másrészről minden minisztérium hivatalban maradásának egyik 
lényeges előfeltétele az, hogy birja-e még a fejedelem bizalmát ; 
mivel a fejedelemtől nem lehet azt kivánni, hogy oly emberek taná- 
csát fogadja meg, akik iránt nem viseltetik bizalommal; és ha 
semmi más ok nem léteznék is : már a fejedelem bizalmának csök- 
kenése magában is elegendő ok az ő felsége tanácsában eszközlendő 
változásokra.*) 

A választhatás jogának természetes korroláriuma azután a ki- 
nevezés joga; amely a fejedelem részéről tulajdonképen nem egyéb, 
mint a bizalomnak ünnepélyes és alkotmányos formában történt ki- 
nyilvánítása s az elválasztás tényének mintegy konszolidálása. 

A miniszterek kinevezésének módjáról nálunk az 1848. III. 
és 1867. VIII. tczikkek intézkednek. Az 1848. III. t. ez. ll.§-a szerint 
ugyanis a miniszterelnököt ő felsége nevezi ki ; miniszter társait 
pedig a 12. §. szerint legfelsőbb megerősítés végett az elnök teszi 
javaslatba, A törvény ezen szövegezése azonban hézagos ; mert ebben 
nincs szó arról, hogy ki nevezi ki a többi minisztere- 
ket, egyszerűen csak az van mondva, hogy megerősítés 
végett javaslatba teszi őket az elnök. A 48-iki törvény ezen 
hézagos szövegezésén segített az 1867. VIII. t. ez., amely világosan 
kimondja, hogy »a miniszterelnök előterjesztésére annak miniszter- 
társait ő felsége nevezi ki.« 

A fejedelemnek miniszterei megválasztására vonatkozó joga s 
illetve szabadsága azonban fölöttébb korlátolva van parlamentáris 

') Todd ^Parlamenti kormányrendszer." 

alkotmánynyal biró országokban azon alkotmányos üzus által, hogy 
az államfő mindig a létező parlamenti pártok valamelyikéből 
kénytelen minisztereit választani ; de arra egyáltalában nincs köte- 
lezve , hogy okvetlenül a többségben levő párt kebeléből 
válassza. És hogy rendszerint mégis a majoritással rendelkező pár- 
tok kebeléből neveztetnek ki a miniszterek : ez részint czélszerúségi 
szempontból történik; mert sokkal könnyebb egy olyan miniszté- 
riummal kormányozni, amelyet biztos számbeli többség támogat, 
mint olyannal, amely minden perczben ki lehet téve a leszavaztatás 
veszélyének ; részint pedig azon alkotmányos elvben birja alapját, 
amely szerint rendes viszonyok között a parlamentben többségben 
levő párt meggyőződése vélelmeztetik a nemzet többsége meggyő- 
ződésével megegyezőnek. Épen ezért a fejedelem bizalma mellett 
minden minisztérium hivatalban maradásának másik lényeges elő- 
feltétele a képviselőház többségének bizodalma is, mert a »parlament, 
de különösen a képviselőház bizalma nélkül egy miniszter sem foly- 
tathatja hosszabb ideig az ország kormányzását.* És igy végered- 
ményben — miután a fejedelem szabad választási joga a képviselő- 
ház többségére van korlátolva — a képviselőktől függ gyakorlatilag 
annak elhatározása, hogy .kiknek kezeibe tétessék le az ország kor- 
mányzása. Ők határoznak a miniszterek sorsa felett az által, hogy 
bizalmukkal némely egyéneket megajándékoznak, másoktól pedig 
megtagadván azt, világosan értésére adják a fejedelemnek, hogy 
kiket kell a közügyek vezetésével megbízni, kiket kell a korona 
praerogativáinak gyakorlásához tanácsadóiul meghívni. 

A képviselőház többségének véleménye viszont normális körül- 
mények között, mint mondám, a nép többségének akarat-nyilvánu- 
lása lévén: legvégső eredményben a parlamentáris kormány mindig 
a nép-akarattal összhangba lépett királyi akarat nyilvánulásának, — 
sőt miután politikai értelemben a nép és király együtt képezik a 
nemzetet : a nemzeti akarat kifolyásának tekinthető ; és ebben rejlik 
a parlamentáris kormányrendszer rendkívüli jelentősége és üdvös 
volta ; mert az alapjában véve nem egyéb, mint a nemzeti aka- 
rat kormányrendszere, s innen származhatik az az alkotmá- 
nyos példabeszéd is, hogy »minden nemzetnek olyan kormánya van, 
amilyet megérdenieL« S a kormány, mint ilyen, a nép és király 
összhangzó bizodalmának letéteményese lévén, ha ez a bizalom bár- 
melyik részről is megingattatik : okvetlenül a kormány bukására, 
vagy ha a királyi akarat makacsul és alkotmányellenesen ragasz- 

kodnék a népakarat által (vagy viszont) elejtett kormányhoz, -^ rend- 
szerint forradalomra vezet; ez lévén in ultimo analysi a népakarat 
és királyi akarat megbomlott harmóniájának végzetes eredménye. 
Ami a negyedik követelményt illeti, amely szerint a P^^'^" 
menti felelős kormány tagjai a parlament valamelyik házában ke 
hogy üléssel bírjanak, e tekintetben hazai törvényeink, a parlamen- 
táris alkotmányok legtöbbikének megfelelőleg, a következőkép intéz- 
kednek: . . t^-^\r 

Az 1848. III. t. ez. 28. §-a kimondja, miszerint »a uuuisztereK 
az országgyűlés mindegyik táblájánál üléssel birnak.* ^^V^^' 
azon t. ez. 31. §-a szerint i)edig »a miniszterek s^^^f f *, '* 
az országgyűlésen esak azon esetben bimak, ha a felső taoiaiiaii 
törvény szerint tagjai, vagy követül az alsó táblához megv - 

lasztatnak.« . ., „i,,ái 

Ez a törvény irányadó ma is; és ennek kiegészítéséül szolgai 

bizonyos tekintetben az összeférhetlenségi törvény azon in^,^*^®^^;^ 
amely szerint »azon képviselő, aki időközben kinevezéstől iu„„u 
olyan állami szolgálatba lép, mely a képviselőséggel összefér . cs 
ügy tarthatja meg képviselői helyét, ha arra újból megválasztatiK. 
Az összeférhetlenségről szóló 1875. I. t ez. 8. §-ánai log 
tehát ha valamelyik képviselő miniszterré kineveztetik, '^^fy'^ 
képviselőséggel összeférő állami szolgálatba lép, kineveztetéséwi szd- 
mitva 48 óra alatt köteles lemondani képviselői állásáról s szavaza 
tal az országgyűlésben esak akkor fog bimi, ha képviselőnek m 
mint miniszter — újból megválasztatik, vagy pedig főrendiházi tag. 
Ellenkező esetben esak tanácskozási, respektive ülési joggal biran . 
Kiemelendőnek tartom itt még, hogy az 1848. III. t. ez. • 
§-áuak azon intézkedése, amely szerint »a miniszterek az ország- 
gyűlés mindkét táblájánál üléssel bimak*, még nem involválja 
azt, hogy a miniszternek okvetlenül felsőházi tagnak vagy képvi- 
selőnek kell lenni, hanem esak azt tartalmazza, hogy aki miniszter- 
nek kineveztetett, az mint ilyen, az országgyűlés mindkét házában 
üléssel, és tehát tanácskozási joggal bir. Kinevezhető miniszter- 
nek e szerint oly egyén is, aki sem a felsőháznak, sem a képviselő- 
háznak törvény szerint nem tagja. 

Ezekben az intézkedésekben jóformán ki van merítve mindaí, 
amit a parlamentáris kormány általunk fölállított negyedik és utolsó 
lényeges kellékéről mondani lehet. S elméleti fejtegetésekbe bocsát- 
koznunk e fölött teljesen fölösleges és czéltalan is volna. 

Ide igtatom azonban a parlamentáris kormányra vonatkozó 
elmélkedéseim befejezéséül Rowlands angol Írónak »Alkotmánytan« 
czimű művéből a parlamentáris kormányról irt jellemzését, amelynél 
találóbbat, kimerítőbbet s mindamellett rövidebbet e tárgyban sem- 
miféle műben nem találtam. 

» Megbecsülhetetlen e rendszer - mondja Rowlands — azért 
is, mert csak ennek segélyével sikerült a monaichikus elvet a kor- 
mányzás több más intézményeivel és a polgárság által követelt és 
megnyert szabadsággal teljes összhangzásba hozni. A régi mo- 
narcbák határozatlan, ingatag és senkinek felelősséggel nem tartozó 
hatalma ez által egy végrehajtó testületre lett átruházva, melyet 
ugyan a fejedelem nevez ki az ország főurai és a nép képviselői 
közül, de akik azért közvetlenül a képviselőház befolyása alatt álla- 
nak és minden eljárásukról annak számolni tartoznak. Ez által a 
fejedelem megszabadult az államügyek közvetlen vezetésével együtt 
járó morális és aktuális felelősségtől ; és mig egyfelől mint államfő, 
kiváló állását megtartotta, és a kormányzásra vonatkozó nézeteit 
mindig módjában áll működő miniszterei által érvényesíteni, vagy 
ha szükségét látja, új minisztereket választani : másfelől menten 
marad az egymással versengő államférfiak ingatag szerencséjétől, 
akik mint a korona miniszterei, időről-időre az ő szolgálatába kény- 
telenek szegődni. A népre nézve pedig ez által meg van nyitva az 
út mindazok előtt, akik kitüntetik magukat a képviselőházban, egész 
a legmagasabb méltóságokig juthatásra ; és igy ez a rendszer a legma- 
gasabb rendű politikai befolyást is magának a népnek legkiválóbb 
és legkitűnőbb tagjai kezébe teszi le.« 

Valóban a parlamentáris kormányrendsizernek és természeté- 
nek minden oldalú megvilágítása rövidebben, jellemzőbben és kime- 
rítőbben ennél már nem képzelhető. 

Kivonva most már a feladatomhoz mért konklúziót a parla- 
mentáris kormányra és az annak fő-jellemvonásait alkotó lényeges 
követelményekre vonatkozólag az imént mondottakból, — ezek is 
újabb bizonyítékokat szolgáltatnak arra nézve, hogy nemcsak maga 
a végrehajtó hatalom mint ilyen, de még annak orgánuma, a felelős 
minisztérium sem áll alárendeltségi viszonyban a törvényhozó hata- 
lommal, respektive a parlamenttel szemben. Kitűnik ez különösen 
a minisztérium felelős tennészetéből. 

A felelősség fogalma ugyanis természetszerűleg kizárja a szoros 
alárendeltségi viszonyt, amennyiben ez már magábarn magasabb fokú 

önállóságot feltételez ; mert jogszerint én csak oly cselekményekért 
lehetek felelős, amelyeket teljes önállósággal és legjobb meggyőző- 
désem teljes szabadságával követhetek el ; s mihelyest eljárásomban 
mások rendelkezése korlátol, mihelyest tetteimnek irányát mások 
akarata szabja meg : felelősségem azonnal illiizóriussá válik s tet- 
teimért számot adni nem én, hanem azok tartoznak, akiknek pa- 
rancsa ezen tettek forrását képezé. 

A felelősség fogalmának ezen tartalmi sajátsága biztosit tel- 
jes önállóságot a felelős kormánynak, mint a végrehajtó hatalom 
orgánumának a parlamenttel szemben. És ha be is folyhat a parla- 
ment a végrehajtó hatalom eljárásának általános irányára az által, 
hogy a végrehajtó hatalom a parlament többsége részéről helyesnek 
tartott irányt magukénak ismerő férfiak kebeléből kénytelen válasz- 
tani orgánumait; s ha megjelölheti is ennélfogva a parlament a 
kormányzás főelveit és sarkalatos intézményeit : magukkal a vég- 
rehajtó hatalom orgánumaival direkte nem rendelkezhetik, a kor- 
mányzat mikénti vitelére, az adminisztráczió gyakorlati vezetésére 
és ügykezelésére nézve határozatokat nem hozhat, vagy ha hoz is, 
a miniszterre nézve azok jogi erővel nem birnak, mert az országgyű- 
lésnek az alkotmányos fogalmak és elvek szerint adminisztráczionális 
hatalma nincs. És nem is volna jó, ha volna. Az adminisztráczió 
erélyes, egyöntetű s mindenekfölött gyors intézkedéseket kivan, 
amire egy olyan sokfejű testület, mint a parlament, abszolúte képtelen. 

Ugyanily értelemben nyilatkozik az angol Cobden is, amidőn 
azt mondja, hogy »igen czélszerű, ha a ház előre megállapitja azon 
elveket, amelyek szerint a végrehajtó hatalomnak el kell járni ; de 
ha a törvényhozó testület még .ennél tovább menve, a kormányzás 
minden egyes részeibe is beavatkozik : az már nem lehet üd- 
vös az országra nézve.« 

És Cobdennek teljesen igaza van a mi alkotmányunk szempont- 
jából is. Mert ha az országgyűlés határozatai által a kormányzás 
részleteibe is közvetlenül beavatkoznék : ez eljárás valamint Angliá- 
ban, úgy nálunk sem volna összeegyeztethető a királyi hatalommal, 
hanem mint az alkotmány alapelveitől való eltérés, egészen felfor- 
gatná azt; mivel az alkotmány s illetve a már idézett 1791. 12. t. ez. 
szerint a végrehajtó hatalom egészen a fejedelem kezébe van letéve, 
viszoiit a fejedelem és kormánya bármely eljárásáért is teljes fele- 
lősség van az országgyűlés számára biztositva. Oly ügyeket ennél- 
fogva, amelyek a végrehajtó hatalom körébe vannak utalva, nem 

lehet a törvényhozó hatalom, vagy annak egyes bizottságai által 
elintéztetni, minthogy ez eljárás által a valódi felelősség elve lenne 
megbuktatva, és a helyett egy önkény szerű felelőtlen hata- 
lom a kormányrendszerbe bevezetve. Észszerűleg tehát ma már 
senkisem vonhatja kétségbe, hogy bármiféle közigazgatási teendők 
atörvényhozó hatalomtól teljesen önálló elinté- 
zési joggal csakis a végrehajtó hatalmat illetik meg. Következés- 
kép az országgyűlés bármelyik házának minden oly ha tározata, 
mely valamely esetben a végrehajtó hatalom eljárását akarja kor- 
látolni : már magában véve érvénytelen. És még az esetben is, ha 
a parlament valamely végrehajtási ügy mikénti elintézésére taná- 
csával és véleményével járul a korona elé: a kormány saját 
felelősségére még e kkor is úgy járhat el, amint 
legjobbnak véli. 

Oly izmosan emelkedik ki a felhozott bizonyítékokból a vég- 
rehajtó hatalom önállósága a törvényhozó hatalommal szem- 
ben, hogy alig igényelne bővebb demonstrálást. Tovább haladva 
azonban konstatálhatjuk, hogy a parlament pressziót igen is gyako- 
rolhat a végrehajtás egyik vagy másik irányában az adminisztráló 
miniszterre, és ezt a jogát az u. n. interpellácziónális jog utján gya- 
korolja, és amint tudjuk, él is vele ugyancsak : de kormányozni nem 
kormányozhat; végrehajtó hatalmi ténykedést nem végezhet. »A 
parlament csak véleményadásra, nem pedig uralkodásra; csak tanács- 
adásra, nem pedig kormányzásra van hivatva. « Ezt a felelősség elvé- 
nél fogva teljes önállósággal a miniszterek végzik, akik mint a vég- 
rehajtó hatalom orgánumai e tekintetben tehát a parlamentnek 
semmiképen alárendelve nincsenek, épen mert minden tet- 
teikért annak felelősek, s mert valódi felelősségűk ép' 
azon tényen alapszik, hogy szabadon gyakorolhatják a korona 
törvényes jogait. E működési szabadság nélkül — amint fentebb 
már kiemeltem — valódi felelősség nem képzelhető ; ezért oly 
fontos a parlamenti kormányrendnek sikerére nézve s ezért képezi 
a parlamentáris kormány egyik lényeges követelményét azon körül- 
mény, amelyről már szintén szólottunk, hogy t. i. a minisztereket 
a törvényhozó testület uralkodó pártjának kell támogatni, mely az 
általános politikai nézetekre egyetértvén velők : helyesli azok eljá- 
rását és igy bizonyos mérvben felelősséget vállal azok hivatalos 
tetteiért. De Lolme igen találólag mondja a kormány működési 
szabadsága szükségességének indokolására, hogy »mibelyt a nép- 

képviselők a végrehajtó hatalom jogkörébe kezdenek avatkozni: 
azonnal megbukik e kormányrendszer.* Aminthogy ezt Franczia- 
ország példája a nagy forradalom alatt fényesen be is bizonyitá. 

Tagadhatatlan ugyan, hogy a parlament bármelyik házának 
véleménye szintén nagy befolyással van a közügyekre ; de e véle- 
ményt rendes körülmények között a korona minisztereinek a kor- 
mányzás vitelében, respektive a végrehajtó hatalom kezelésében 
nyújtott támogatás különböző mérve által lehet csak az alkotmány 
szerint kifejezni. És ha a fejedelem miniszterei birják a parlament 
bizalmát : általános szabály az, hogy a parlament ezeknek a végre- 
hajtás apróbb részleteire vonatkozó intézkedéseibe — hacsak világos 
hanyagság és visszaélés esetei nem merülnek fel — bele nem avat- 
kozhatik. 

Ugyanezen elvek irányadók a legtökéletesebb európai alkot- 
mányban, az angolban is, ahol e tant mindig erősen védelmezték 
az angol alkotmányt legjobban értő legtekintélyesebb férfiak; igy 
pl. Russel gróf következőleg nyilatkozik: »A király nagy tanácsát 
a parliament mindkét háza együttesen képezi ; és mindazon ügyekre 
nézve, melyeknek elintézése a fejedelem előjogai közé tartozik: 
ezeknek kiváltsága, sőt kötelessége tanácscsal szolgálni. A 
végrehajtásra vonatkozó intézkedések azonban 
csakis a fejedelmet illetik.« Hasonló értelemben szól 
Bürke is, aki azt mondja, miszerint »a képviselőháznak minden vég- 
rehajtási intézkedésre nézve kivétel nélkül jogában áll tanács- 
adás (tehát csak tanácsadás) által befolyni.« Todd »A parla- 
menti kormányrendszer Angliában* czimű kitűnő munka hírneves 
Írója viszont azt állitja, hogy » vannak a koronának oly előjogai, 
melyeknek használatába a parlamentnek rendes körülmények között 
beavatkozni nem szabad, nehogy ez által a végrehajtó 
hatalom működése szükségtelenül zavartassék.« 

Az elmondottakban azt hiszem már is oly világosan és meg- 
győzőleg kifejtettem az alárendeltségi elmélet tarthatatlanságát, 
hogy joggal elmondhatom , miszerint azt csak azok vitathatják, 
akik a törvényhozó hatalom jogkörével tisztában nincsenek, s a z t 
a végrehajtó hatalommal szemben felügy elő, el- 
lenőrző és tanácsadó joggal felruházott hata- 
lomnál többnek is tekintik. 

Mindenesetre érdekes kérdés azonban, — s ezt itt röviden még 
B^egvilágositani kívánom, — hogy mennyire mehet a törvényhozó 

hatalom s illetve a parlament a végrehajtó hatalom feletti ellenőr- 
zési jogának gyakorlatában? A határt e tekintetben az alkotmányos 
gyakorlat a következő elvek szerint állapította meg: A parlament 
a kormány egyik része felett sem gyakorolhat közvetlenül 
ellenőrködést; elrendelheti ngyan, ha valamely ügyben felvilágosí- 
tásra van szüksége, az illető okiratok előterjesztését, megvizsgál- 
hatja a tisztviselők eljárását és véleményét nyilvánithatja a fölött, 
hogy bármiféle kormányzási teendőt miként kellett volna vagy kel- 
lene teljesíteni : de közvetlenül a legutolsó tisztvi- 
selőnek sem adhat utasítást kötelességének teljesítésére 
nézve. Ellenőrködési jogát tehát a végrehajtó hatalom fölött csak 
közvetve a felelős miniszterek utján gyakorolhatja; amennyiben a 
miniszterek szabályozván az egyes állami hivatalok teendőit : azok- 
nak kellő teljesítéséért a parlamentnek felelősséggel tartoznak. Ha 
tehát a parlament nem helyesli a kormány valamely tettét vagy po- 
litikáját: tetszése szerint leszavazhatja vagy felelősségre vonhatja 
a végrehajtó hatalmat szerinte helytelenül vagy alkotmányellene- 
sen kezelő minisztert, — de rendeleteket, parancsokat nem oszto- 
gathat neki soha ! 

Kimerítvén ezekben tárgyamhoz mért terjedelemmel — mert 
hiszen még nagyon sokat lehetne erről írni — azon második főkér- 
dést is, hogy mi az a parlamentáris kormány? — kö- 
vetkezik a törvényhozó hatalom és végrehajtó hatalom közötti vi- 
szony további megvilágítására azon harmadik s egyszersmind utolsó 
főkérdésnek fejtegetése : 

III. Minő jogai vannak a végrehajtó hatalomnak a törvényhozó 
hatalommal szemben ? A törvényhozó hatalomnak értekezésem elején 
megállapított fogalmából kifolyólag a törvényhozó hatalomnak lege- 
minensebb joga s egyúttal kötelessége (mert minden jog egyszers- 
mind kötelesség is) az állami akaratot kifejezésre juttatni ; s a tör- 
vényhozó hatalom ezt a jogát törvények alkotása által gya- 
korolja. Ezzel szemben a végrehajtó hatalomnak ugyancsak fogal- 
mából. kifolyó joga az állami akaratot ténylegesiteni ; s ezt a jogát 
rendeletek kibocsátása által gyakorolja. A parlamentnek, 
mint a törvényhozó hatalom orgánumának törvényalkotási 
jogával szemben tehát a kormánynak, mint a végrehajtó hatalom 
orgánumának rendeletkibocsátási joga áll. 

A rendeletkibocsátási jognak részletesebb vizsgálata képezi en- 

') Todd „Parlamenti kormányrendszer. ** 

nélfogva értekezésem ezen harmadik főrészének tulajdonképeni 
tárgyát ; ennek a jognak természete szolgáltatván egyúttal legnyo- 
mósabb bizonyítékokat arra nézve, hogy a végrehajtó hatalom a tör- 
vényhozó hatalomnak alárendelve semmikép nem lehet. 

A végrehajtó hatalom rendeletkibocsátási joga azon szüksé- 
gességen alapszik, hogy az elméletileg már létező állami akarat a 
gyakorlati életbe is átvitessék; mert hiszen a legjobb törvény is 
csak üres malaszt mindaddig, amig az praktikus foganatot nem nyert 
s a legmagasztosabb eszméktől, a leggyakorlatibb elvektől áthatott 
törvényhozói működés is nullra redukálódik, ha nem az élet : csupán 
a törvénytár számára dolgozik. A kódexek betűit megeleveníteni, 
a törvényeket s általában az állami akaratot valódi czéljához vezetni 
a végrehajtó hatalom joga és illetve feladata. Joga tehát neki a c s e- 
1 e k V é s, szemben a törvényhozó hatalom jogával az akarással. 
Ezen jogából kifolyólag a végrehajtó hatalomnak tartalmaznia kell 
ezen cselekvés kivitelének minden feltételeit is, vagyis a jogosít- 
ványt mindarra, ami nélkül a kivitel lehetetlen. 

És miután a végrehajtó hatalom maga a külső kivitellel fen- 
sőbb természeténél fogva nem foglalkozhatik, s az állami cselekvést 
legalsó stádiumában nem vezetheti : joga van neki egyrészt arra, 
hogy a valóságos állami cselekvésnek a különböző fórumokon való 
átvezetéséhez s illetve czélhoz viteléhez szükséges közegeket előál- 
líthassa; másrészt arra, hogy az állami akaratnak külső megva- 
lósítására s illetve a valóságos állami cselekvés mikénti keresz- 
tülvitelére irányuló önálló akaratát ezen közegekhez elvezet- 
hesse. Ezen a jogon alapszik a végrehajtó hatalomnak rendelet- 
kibocsátási joga;s ennélfogva a rendelet maga tartalmi- 
lag nem egyéb, mint épen a végrehajtó hatalomnak, feladatából ki- 
folyó tevékenységére irányzott, önálló akarata ; alakilag pedig ezen 
akaratnak a külső kivitelre hivatott közegekhez való átvezetése. 

A rendeletkibocsátási jog tehát szükségképen! jogosítványa a 
végrehajtó hatalomnak, létezik amióta a végrehajtó hatalom fogalma 
egyáltalában exisztál, s el volt ismerve minden időben és minden 
államban. A most kifejtett értelemben nem is vonja a kormányrende- 
letek kibocsátásának jogát és azok kötelező erejét kétségbe senki. 
Vitássá ezen jog és a rendeletek kötelező ereje csak ott lehet, hol a 
végrehajtó hatalmi rendeletek a törvényhozó hatalom hatáskörét 
érintik. 

Fentebb ugyanis röviden már kiterjeszkedtem arra, hogy a 

végrehajtó hatalom jogkörét pusztán a törvények végrehaj- 
tására irányuló jogosítvány még nem meríti ki; ellenkezőleg 
hogy az exekutiva az államczélok előmozdítására saját legjobb belá- 
tása szerint ö n á 1 1 ó 1 a g oly irány batí is ténykedhetik, am^ely irány- 
ban a legíszlatíva akarata még nem nyilvánult, vagy nem nyilvá- 
nulhatott; sőt amennyiben törvények alakjában már nyilvánult volna: 
a végrehajtó hatalom ezen törvények életbeléptetését vagy elhalaszt- 
hatja, vagy pedig— amennyiben már foganatban volnának — további 
foganatosításukat felfüggesztheti, ha az előbbi esetben azoknak 
momentán végrehajtását, az utóbbi esetben pedig érvényük folytató- 
lagosságát az országra s illetve az állam czéljaira veszélyeseknek 
ismeri föl. 

Stein Lőrincz ') a végrehajtó hatalom ezen fontos jogát — amely 
legjobban demonstrálja annak önállóságát — a következőleg formu- 
lázza: »Az semmi esetre sem lehet elégséges, hogy az igazgatás 
(amely a végrehajtó hatalom tartalmát képezi) csupán az állam hatá- 
rozott egyes akaratát egyoldalúlag foganatosítsa, sőt inkább annak' 
(t. i. az igazgatásnak), amidőn a valódi létei minden viszonyzataira 
kiterjeszkedik, a törvényhozást kell mintegy kiegészítenie, részben 
helyettesítenie és tökéletesítnie. Amiért is az igazgatás 
a törvényhozásnak nemcsak pusztán alárendelt 
kör, hanem a törvényhozással együtt van hí- 
vatva az állam általános lényegének kifejezést 
és érvényt szerezni.* Hasonló értelemben, sőt talán még na- 
gyobb világossággal, mint Stein nehézkes nyelvezete, nyilatkozik 
Korbuly *), amidőn azt mondja : »Ha figyelembe vesszük, hogy a 
kormányhatalom, illetőleg a kormány nem pusztán mechanikus vég- 
rehajtója a törvényekben nyilatkozó államakaratnak, hanem mint 
egyenjogú és önálló tényezője az államé leinek, 
egyszersmind önálló cselekvőséggel és feladattal 
bír, melynek nem pusztán a törvények ismeretére 
és egyszerű végrehajtására, hanem azok szelle- 
mében hiányaiknak pótlására, hézagaiknak ki- 
egészítésére, sőt szükség esetében ésaközjó érde- 
kében alkalmazásuknak felfüggesztésére is kiter- 
jedni kell: akkor nem lesz okunk kétségbe vonni a kormány 
jogát a rendeletek azon nemeinek is kibocsátására, melyek nem 

') „ÁHamigazgatás^ 10-ik lap. 
4 „AUamjog'^ 344. lap. 

pusztán csak valamely törvény végrehajtására vonatkoznak, hanem 
egyszersmind aiTa valók, hogy a kormány a tőle kiinduló cselekvő- 
ségek öss^eségében a törvényhozás szelleme mellett az állam valódi 
lényegét és érdekét is érvényre emelje és kifejezze. « 

A most idézett két tekintélyes író szavai, amig egyrészt hatal- 
mas argumentumokat szolgáltatnak azon álláspont igazolására, amely 
szerint a végrehajtó hatalom a törvényhozó hatalomnak alárendelve 
nincs: másrészt közelebbi czélom elérésére nyomósán bizony itják 
azt is, hogy a végrehajtó hatalom jogkörét a törvények puszta végre- 
hajtására irányuló jogosítvány még nem meriti ki; ellenkezőleg hogy 
az a törvények hézagainak pótlására, esetleg a törvények felfüg- 
gesztésére is kiterjedhet. A végrehajtó hatalom ezen hármas irányú 
jogkörénél fogva most már annak funkcziója is három főirányban 
nyilatkozik, ú. m. : 

1) a törvényt végrehajtja; 

2) ha törvény nincs, azt pótolja ; 

3) ha a törvény végrehajtása veszélyesnek mutatkozik, azt 
felfüggeszti. 

És a funkczió-kör ezen hármas irányára való tekintettel a 
végreliajtó hatalom rendeletei is háromfélék, u.m.: a) végrehajtó- 
rendeletek ; b) törvényt pótló rendeletek és c) szükség-rendeletek. 

A rendeletek mind a három fajának természetéből élesen ki- 
válik a végrehajtó hatalom önállósága szemben a törvényhozó hata- 
lommal. Vegyük ugyanis őket sorba. 

1) A végrehajtó-rendelet valamely már tényleg létező törvény- 
nek, tehát a törvényhozó hatalom apodikticze kijelentett akaratának 
mikénti életbeléptetésére vonatkozó határozatok összesége. Első pil- 
lanatra ennélfogva s különösen a törvények szokásos záradékának 
azon szavaiból Ítélve, amelyek szerint a miniszter megbizatik a 
törvénynek végrehajtásával : úgy tűnik föl a dolog, mintha e tekintet- 
ben a végrehajtó hatalom a törvényhozó hatalom egyenes rendele- 
tére és parancsára — mint alárendelt orgánum — járna el. Valójá- 
ban azonban úgy áll a dolog, hogy a végrehajtó hatalom itt is saját 
önálló akaratát, önálló jogosítvány alapján gyakorolja, amennyiben a 
végrehajtó-rendelet kibocsátására vonatkozó jogot s illetve a törvé- 
nyek végrehajtására vonatkozó megbízást nem minden egyes 
esetre és nem a törvényhozó hatalomtól, mint ilyentől kapja, hanem 
egyszer s mindenkorra atörvényből meriti, amely szerint nálunk 

áz 1791. 12. t. ez. értelmében a végrehajtő hatalmat ^^nonuisi in 
sensu legum« ő felsége gyakorolja. Az egyes törvények záradékának 
szokásos :»megbizatik« kifejezése nem megadja tehát ezt a jogot 
a végrehajtő hatalomnak, hanem quasi csak figyelmezteti fentlévő s 
teljesen önálló jogának érvényesítésére. Amely jognak gyakor- 
lata hogy épenséggel nem függ a törvényhozó hatalom akaratától s 
illetve rendelkezésétől, — legjobban kitűnik abból, hogy a végre- 
hajtó hatalom az illető törvényt, a törvényhozó hatalom minden 
megbízása daczára is, ha akarja, nem hajtja végre, mint ezt alább a 
szükség-rendeletnél bővebben látni fogjuk. 

Még jobban kimagaslik a végrehajtó hatalom önállósága 
2) a törvényt pótló rendelet kibocsátási jogosítványából, amely- 
nek alapján a kormány oly esetekben, melyekre nézve a törvényhozó 
hatalom akaratát még nem nyilvánította, vagyis amelyekre nézve 
törvény nincs, és sürgős szükség esete forogván fenn, a törvényhozó 
hatalom akarat-nyilvánitása be nem várható: a maga egyoldalú aka- 
ratát lépteti a hiányzó törvény helyébe. Röviden szólva, a végre- 
hajtó hatalom ily esetben pótolja a törvényt, s azt a hézagot, ame- 
lyet a törvényhozó hatalom hátrahagyott, saját akaratából teljes 
jogerejű hatálylyal tölti be. A végrehajtó hataloni ezen 
pótrendelet kibocsátási joga azon az alapelven nyugszik, hogy a 
kormánynak az állam egész éleiére és mindennemű viszonyaira ki- 
terjedő működésében törvényt kell feltételeznie, mely szerint eljár- 
hasson; és épen ezért, ott, ahol törvényes intézkedés hiányzik, a 
koimányhatalomnak funkcziója pedig okvetlenül szükségesnek mu- 
tatkozik, ennek saját, habár egyoldalú akarata által kell a törvény 
hiányát pótolni és a szerint intézkednie. És á kormány teljes jogerő- 
vel intézkedik is, s az általa ilyenkor alkotott szabályok csak abban 
különböznek a törvényhozó hatalom által alkotott szabályoktól, hogy 
nem azokkal az ünnepélyes alakszerűségekkel hozattak, mint ezek; 
de egyébként érvényük mindaddig hatályban van, mig őket vagy 
maga a végrehajtó hatalom vissza nem vonja, vagy pedig a törvény- 
hozó hatalom a legiszlativa rendes utján — a végrehajtó hatalomnak 
is hozzájárulásával — ebben az irányban végleg nem intézkedik. 
Megtörténhetik ugyan az is, hogy a törvényhozó hatalom nyilatkoz- 
ván, nem helyesli a végrehajló hatalom törvényt pótló rendelkezé- 
sét; de ebből még nem az következik, hogy a végrehajtó hatalomnak 
liem volt joga a rendelkezésre, hanem mindössze a miniszteri felelős- 
ség alkalmazásának esete áll elő. 

Legjobban kitünteti azonban a végrehajtó hatalom önállósá- 
gát annak 

3) szükség-rendelet kibocsátási jogosítványa, amelynél fogva a 
végrehajtó hatalom egyes, már meghozott törvények életbeléptetését 
mellőzi , vagy pedig egyes, már fenálló törvényeket módosit, vagy fel- 
függeszt oly esetekben, amidőn a törvénynek végrehajtását s illetve 
érvényben tartását az államra nézve veszélyesnek ismeri föl. Ezzel a 
jogositványnyal teliát meg van adva a végrehajtó hatalomnak az a 
jog is, hogy saját felelősségére elbírálhassa, vájjon a tör- 
vényhozó hatalom valamely akarat-nyilvánitása ténylegesithető, s 
illetve hogy valamely törvény végrehajtható-e, vagy nem ; és ha már 
életbelépett, vájjon egyidőre felfüggesztendő-e, vagy nem. És a végre- 
hajtó hatalomnak ez a joga azon az elven alapszik, hogy neki, mint az 
összes államérdekek szemmeltartójának és aktiv gondozójának épen 
ezen feladatánál fogva jogában kell állania, miszerint sürgős szük- 
ség s az általa szemmel tartott és gondozott közérdeket fenyegető 
akut veszély esetén — a törvényhozó hatalom működésének termé- 
szetszerű lassúságára való tekintettel — oly irányban is azonnal 
intézkedhessek, amely irányban eljárni az alkotmány alapelvei értel- 
mében, rendes viszonyok között csak a törvényhozó hatalom volna 
jogosítva. 

A »salus reipublícae suprema lex« tehát az a jogelv, amelyen 
a szükségrendelet joga alapszik, és amely megdönti azt az elvet, 
hogy aren delet törvénybe sohasem ütközhetik. Mert 
amint a magyar példabeszéd is igen jellemzően mondja : »a szük- 
ség törvényt bont.« És csakugyan jöhetnek elő az állam életében 
oly események, állhatnak elő olyan viszonyok, amidőn a törvénynek 
merev végrehajtása az államra veszélyt hozhat. Első feladat mindig 
az állam létét biztosítani ; és ha ennek biztonsága fenyegetve van: 
abba a kényszerhelyzetbe jő a végrehajtó hatalom, hogy a törvényt 
áldozza fel az államért. Mert nem az állam van a törvé- 
nyért, hanem a törvény van az államért Azt a tör- 
vényt tehát, amelynek végrehajtása az állam létét netán veszélyez- 
tetné : a végrehajtó hatalomnak fel kell függesztenie. Ez a joga a 
végrehajtó hatalomnak észszerűen nem is vonható kétségbe soha. 
Kétséges, illetőleg yítás csak az lehet, vájjon hol van az a határ, 
ameddig a végrehajtó hatalom ezen joga terjedhet? Mert hogy ab- 
szolúte korlátlan nem lehet, — az az alkotmányosság természetéből, 
mely kizár mindent, ami abszolút : önként következik. 



Digitized by VjOOQIC 



39 

Ezt a kérdést Európa alkotmányos államai különböző módon 
kísérlettek megoldani. A mi alkotmányunk e tekintetben részletes 
intézkedéseket nem, tartalm3.z s igy a kérdést csak az állam czél- 
jaira való tekintettel a törvényhozó hatalom és a végrehajtó hatalom 
egymáshozi viszonyából lehet megfejteni. Ebből a viszonyból kifo- 
lyólag kétségtelen ■ hogy szükség-rendelet utján a törvényhozó hata- 
lom hatáskörébe vágni s a törvény alkalmazását felfüggeszteni, — 
amint már emlitém, — csak oly szükség esetén lehet, melyből, ha a 
törvény fentartatik, az egész államélétre veszély származhat vala, és 
ha a szükség természete a törvényhozó hatalom tevékenységét, il- 
letve az alkotmányos törvényhozás utjáni intézkedést sürgős voltánál 
fogva lehetetlenné teszi. Azt pedig, hogy beállott-e ilyen szükség, a 
a végrehajtó hatalom felelős meggyőződése álla- 
pítja meg. 

De bármily sürgős szükség forogjon is fönn, s álljon bár a 
síükség-rendelet mögött a végrehajtó hatalom orgánumainak összes 
felelőssége, amelynek aegise alatt ideiglenesen bármely törvény ha- 
tályát felfüggesztheti : van mégis egy határ, amelyen át nem léphet ; 
van egy korlát, amelyet szükségrendeletével le nem dönthet. És ez 
a határ, ez a korlát maga az alkotmány! Az alkotmány sar- 
kalatos elveit megállapító és a törvényhozó hatalom működési alap- 
ját megvető törvényeket szükség-rendelettel felfüggeszteni soha nem 
lehet. Mert amikor már ezek is felforgattatnak : az már a teljes tör- 
vényen kivüli állapot ; az már a forradalom, vagy az anarchia. 

Nem lehet pedig, soha tárgya a szükségrendeletnek maga a 
törvényhozás azért, mert hiszen épen a törvényhozó hatalom az, 
amelynek joga van itélni a felett, hogy a szükség, amely a végrehajtó 
hatalmat a törvény felfüggesztésére indította, csakugyan fenfor- 
gott-e, s csakugyan olyan sürgős volt-e, hogy a kormány a törvény- 
hozás intézkedését be nem várha^tta, És ha a törvényhozó hatalom 
arra a meggyőződésre jut, miszerint a veszély nem volt eléggé fenye- 
gető arra nézve, hogy az a szükség-rendelet kibocsátására a kor- 
mánynak indokul szolgálhatott volna : akkor amig egyrészt a kibo- 
csátott rendelet — amennyiben még érvényben volna — azonnal érvé- 
nyét veszti ; másrészt teljes mértékben előáll a miniszteri felelős- 
ség elvének alkalmazása. 

A szükségrendelet tehát, — amely a törvényt tulajdonképen 
nem szünteti meg, csakis annak alkalmazását korlátolja, illetőleg 
addig és annyiban felfüggeszti, ameddig és amennyibén azt a szük- 

ség igényli, — hatályát veszti vagy ezen szükség elmultával, amikor 
a feMüggesztett törvény ismét és önként éi*vény be lép; vagy pedig a 
törvényhozó Aatalom oly értelmű nyilatkozatával, hogy a veszélyt 
fönforogni nem látja. 

Értekezésem egész folyamán, de különösen annak a szükség- 
rendelet ismertetésével most befejezett harmadik főrészében azt 
hiszem elegendő bizonyítékokat hoztam föl annak igazolására, hogy 
a végrehajtó hatalom a törvényhozó hatalomnak alárendelve nem 
lehet, hanem hogy az, mint az alkotmányos államélet önálló s a 
többi állami hatalmakkal teljesen egyenjogú tényezője működik 
közre az államczélok elérésére. Ugy hogy végeredményben s a föl- 
hozottak alapján szerintem két dolog bizonyos. Bizonyos ugyanis 
egyrészt az, hogy a végrehajtó hatalom a törvénynek 
igen, de a törvényhozó hatalomnak alárendelve 
nincs és nem is lehet. A végrehajtó hatalom s illetve annak 
birtokosa a király is a törvények alatt áll ; de ott áll maga a tör- 
vényhozó hatalom is. És amily bizonyos az, hogy a végrehajtó hata- 
lom rendelete a törvényt el nem törölheti, legföjjebb egyidőre fel- 
függesztheti : ép oly bizonyos az is, hogy kénye és kedve szerint a 
törvényhozó hatalom sem teheti túl magát a törvényen mindaddig, 
amig ez a törvény a kellő alakszerűségekkel s az alkotmányos fak- 
torok valamennyiének hozzájárulásával a maga rendje és módja sze- 
rint megszüntetve, vagy megváltoztatva nincs. így pl. a létező alkot- 
mányos viszonyok teljes fölforgatása volna az, ha a törvényhozó hata- 
lom a szentesitett törvény ellenére nem 3, hanem 6, vagy 9 eszten- 
deig ülne együtt egyfolytában. Abból tehát, hogy a törvénynek maga 
a végrehajtó hatalom és birtokosa, a király is alatta áll, még egyálta- 
lában nem lehet érvet kovácsolni a mellett, hogy a végrehajtó hata- 
lom ebből folyólag a törvényhozó hatalomnak is alá van rendelve. 
A törvénynek, de csakis a már végrehajtott, és pedig saját maga 
által végrehajtott törvénynek igenis, dé a törvényhozó hatalomnak 
nem áll alatta a végrehajtó hatalom, és ezt csak azok vitathatják, 
akik összezavarják a törvényhozó hatalmat, s 
illetve ennek jogát, amely a törvények alkotásá- 
ban áll, — ezen jog érvényesítésének eredmé- 
nyével: a törvénynyel. 

Bizonyos másrészt előttem az, hogy alaposan vizsgálva a dol- 
got, a gyakorlatban az alárendeltségi vagy mellérendeltségi viszony 
a szerint hullámzik, hogy különböző államok alkotmánya minő jog- 

kört biztosított a végrehajtó hatalomnak a törvényhozó hatálommal 
szeiíiben. Amig pl — amint láttuk — nálunk és Angliában a végre- 
hajtó, hatalom teljesen önálló jogkörrel bir s az államéletben mint 
a törvényhozó hatalommal teljesen egyenjogú faktor működik, 
addig Francziaországban és az amerikai Egyesült-Államokban a köz- 
társasági alkotmány túlnyomóságot biztosított a töi vény hozó hata- 
lomnak a végrehajtó hatalom fölött. Viszont Németországban, az 
alkotmányos abszolutizmus mai hazájában, ahol egy vaskéz által 
dirigált kormány áll az ügyek élén: a végrehajtó hatalom fölibe 
kerekedett a törvényhozó hatalomnak s alkotmányos formákban bár, 
de a parlamentben mindig az történik, amit a végrehajtó hatalom 
akar. A legújabb időben, pailamenti pártjaink párttekintet nélküli 
elsatnyűlása következtében s nagyszabású parlamenti vezérféríiak 
teljes hiányában a végrehajtó hatalom nálunk is nagy hajlandóságot 
mutat uralkodni a parlamenten. S tényleg bizon nem az országgyű- 
lés, hanem a kormányelnök akarata alkot törvényeket. 

Nem lesz érdektelen itt fölemlíteni, hogy ezzel ellentétben 
a vérszerződésen nyugvó ős magyar alkotmány szerint a végrehajtó 
hatalom (amennyiben akkor, mint ilyenről még szó lehetett) teljesen 
alá volt rendelve a törvényhozó hatalomnak, amely minden fejedelmi 
praerogativát kizárólag gyakorolt. Az országgyűlés határozta el 
ugyanis a hadjáratokat ; békét az országgyűlés kötött ; a szabad pol- 
gárok személy és birtok ügyeiben az országgyűlés által választott 
főbíró ítélt, akinek ítéletei az országgyűlés elé felebbeztettek ; ezen- 
kívül minden közügyek az országgyűlések által intéztettek, amelye- 
ken minden szabad magyar személyesen vett részt. Egyszóval az 
országgyűlés gyakorolta úgy a törvényvényhozó, mint a bírói, vala- 
mint a végrehajtó hatalmat. A fejedelem semmi egyéb nem volt, 
mint hadvezér, ki tervezte a hadjáratokat, rendezte a csatákat, a 
nemzet jóváhagyása mellett frigyet, szövetségeket kötött, követsé- 
geket fogadott, de semmi különös joggal felruházva, csupán felelős 
képviselője, első harczosa volt a demokratikus köztársasági alkot- 
niánynyal biró szabad nemzetnek. Ezt a demokratikus köztársasági 
ős alkotmányt I. István döntötte halomra, amennyiben minden hatal- 
mat önszemélyébe összpontosítván, az országgyűléseket megszün- 
tette s a nemzet által gyakorolt felségi jogokat magához ragadta* 
A szabad nemzet egyenlő tagjait önhatalmúlag kiváltságos osztá- 
lyokra szaggatá, s idegeneket tódított be az országba ; oligarchiát és 
túlhatalmas klérust alkotott s ezeknek kezeibe anyagilag oly hatal; 



Digitized by VjOOQIC 



42 

inat adott, melynek nyomása alól a nemzet csak százados küzdelmek 
után bontakozhatott kL Mindezek I. Istvánnak oly hibái, hogy ne 
mondjam bűnei, amelyekkel aligalig érnek föl különben ragyogó ér- 
demei. Mert hiszen az ős köztársasági szerkezet teljes épségben 
soká úgy sem tarthatta voína fönn magát s a monarchia, habár talán 
valamivel később is, de okvetetlen létesül ; létesül István önkénye 
nélkül is ; de mindenesetre létesült volna idegen elem: hierarchia, 
arisztokráczia és szolgaság nélkül, vagyis osztály királyság 
helyett ősi alapon nemzeti királysággá alakul. *) 

Az I. István áltítl konfiskált felségi jogokat csak két század 
múlva szerezte vissza a nemzet s a nemzeti és egyéni jogokat elő- 
ször biztosította törvényileg az arany-bullában. 

Ezen kis jogtörténeti kitérés után értekezésem befejezéséül, 
tárgyam természetéből kifolyólag röviden foglalkoznom kell még 
annak a kérdésnek megvilágításával is, hogy minő fölfogás alapján 
jöhetett létre némelyeknél az az állitás, amely szerint a végrehajtó 
hatalom alá v^n rendelve a törvényhozó hatalomnak. Szerintem ez 
a theoria azon tévesztett fölfogás alapján jöhetett létre s kapott 
lábra különösen a laikusok között, amely fölfogás helytelenül vonta 
ki a következtetéseket a törvényhozó hatalom és végrehajtó hatalom 
fogalmából. 

A törvényhozó hatalom fogalma szerint ugyanis ez a hatalom 
azon tevékenység, mely az állami akaratot létrehozza ; a végrehajtó 
hatalom pedig az a tevékenység, mely az állami akaratot ténylege- 
siti. A törvényhozó hatalom joga e szerint az akarás, a végre- 
hajtó hatalomé acselekvés. Azok tehát, akik az alárendeltséget 
vitatják, úgy okoskodnak, hogy miután a cselekmény minden körül- 
mények között alá van rendelve az akaratnak, mert ez dirigálja 
amazt, s akarat nélkül öntudatos cselekmény nem is állhat elő : 
ennélfogva a végrehajtó hatalomnak, mely cselekszik, okvet- 
lenül alá kell rendelve lenni a törvényhozó hatalomnak, amely akar. 

Ez az okoskodás igy fölállítva, kétségkívül bir is a jogosultság 
látszatával. De akik igy okoskodnak, két dolgot tévesztenek szem 
elől. Először azt, hogy a törvényhozó hatalom mint ilyen nem ugyan- 
azonos az ezen hatalom által létrehozott akarattal, a törvény- 
nyel, amelynek — mint föntebb kifejtem — a végrehajtó hata- 
lom igenis alá van rendelve, de alá van maga a törvényhozó hata- 
lom is. Másodszor szem elől tévesztik azt, — amit már szintén 

•) Háriássy: „A magyar törvényhozás történelme." 

kifejték, — hogy a végrehajtó hatalom nem pusztán a törvényhozó 
hatalom által kifejezett akarat szerint cselekszik, hanem hogy annak 
magának ia teljesen önálló akarata van, t. i. a rendelet, amely 
végszükség esetén erősebb a törvénynél. 

íme azt hiszem, hogy a mondottakban eléggé bebizonyítottam 
azt, hogy a végrehajtó hatalom a törvényhozó hatalomnak aláren- 
delve nincs. És amidőn székfoglaló értekezésemet a végrehajtó hata- 
lom viszonyáról a törvényhozó hatalomhoz Stein Lőrincz azon sza- 
vainak ismétlésével, miszerint »az állam valódi szabadságának alap- 
ját a törvényhozásnak és végrehajtásnak egymáshoz való helyes és 
szigorúan jogi alapra fektetett viszonya képezi* — ezennel befejezni 
szerencsém van, még csak egy kötelesség áll előttem : a mélyen tisz- 
telt hallgatóság szives elnézését kérni értekezésem nagymérvű fo- 
gyatkozásai miatt. Ezek a fogyatkozások azonban, amelyeknek sú- 
lyát élénken érzem, helyzetem természetében birják ha nem is 
abszolút mentségüket, legalább relativ indokaikat. 

Alig múlt egy éve uraim, hogy a tudományokkal komolyan és 
szakszerűleg foglalkozom. És ez az egy év is egy teljesen új pálya 
óriási nehézségeinek úttprő küzdelmeiben telve el, — alig engedett 
időt a mélyebb búvárkodásra. Hisz csupán tanári teendőimnek becsü- 
lettel megfelelhetni : már ez abszorbeálja vala minden erőmet az első 
küzdelmes évben. Honnan hát elegendő idő és erő a behatóbb kuta- 
tásra, amely az értekezésem tárgyául választott, — de általában 
bármely szakszerű themának is teljes kimerithetése és minden oldalú 
uiegvilágithatása szempontjából, a tudományok birodalmában nálam 
sokkal járatosabbaknál is igénybe vehet egy teljes esztendőt. 

De ha mint egy éves tanár, nem is küzdhetém föl még magam 
— emberi véges erőmnél fogva — a tudományosság óhajtott színvo- 
nalára, azt mindenesetre megtanultam e rövid év alatt, hogy a tudo- 
mány legnagyobb kincse az emberiségnek, s csak ez az egy, és 
csakis ez az egy, ami örökké tart. Megtanultam, hogy mennyire igaza 
van Buckle Tamásnak, a történetírók legnagyobbikának, midőn azt 
mondja, hogy »a gonosz emberek tettei csak múló bajt okoznak, a 
jó emberek cselekedetei csak múló üdvöt; és végül mind a jó, mind 
a gonosz teljesen megsemmisül, kiegyenlittetik a következő nemze- 
dék által és eltűnik a futó századok örök mozgásában. De a nagy 
férfiak tudományos fölfedezései nem hagynak el bennünket soha; 
ezek halhatatlanok s örök igazságokat tartalmaznak ; túlélik a biro- 
dalmak romlását, és tartósabbak, mint a küzdő vallásfelekezetek 

harczai," amelyek megszűnnek és elenyésznek, mint egy álom, mint 
a képzelem szülöttei, melyek még csak árnyékot sem vetnek maguk 
után. Csak a tudomány fölfedezései maradandók ; egyedül nekik kö- 
szönhetjük mindazt, amivel birunk; örök időkre élnek, soha nem 
fiatalok, soha nem vének ; magukban hordják éltök csiráját ; tovább 
özönlenek egy örök, halhatatlan folyamban, s lényegesen növekedve 
önmaguk szülik folytatásaikat, és igy a legtávolabbi utódokra is 
hatnak, sót századok lezajlása után még tevékenyebbek, mint kinyi- 
latkoztatásuk pillanatában.« 

Ám amidőn ezt megtanultam, egyúttal meggyőződtem arról is, 
hogy minél többet tanul az ember, annál inkább belátja, hogy milyen 
keveset tud. Ennek megismerése azonban már a tudás kezdete. 
Mert az élet viszont arra szolgáltat legtöbb példát, hogy rendesen 
azok tudnak legkevesebbet, akik azt hiszik, hogy igen sokat tud- 
nak, épen mivel annak megismerésére, hogy keveset tudnak, eljutni 
képtelenek. Erre a megismerésre csak az önálló gondolkozás vezet- 
het el. Ez vezérelt engem is értekezésem megirásánál s tudomá- 
nyos tekintélyekre csupán ott hivatkozám, ahol az általam előzete- 
sen fölállitott elvek igazságát utólag általuk is demonstrálva talál- 
tam; mert elvem az, hogy inkább tévedjek néha egy 
keveset a magam eszével, mint mondjak mindig 
igazat a másokéval. 

Hálás szivvel megköszönve most már a mélyen tisztelt hallga- 
tóság becses türelmét : nagyon kérem, fogadják a jövőre nézve cse 
kély előlegül szerény munkálatomat, 

„Amit ha figyelve haUgattak végig, — 
Pótolja hü szorgalmam gyöngeségit." 

